Patata erraz eta osasuntsu kozinatzeko | | Berria\nPatata erraz eta osasuntsu kozinatzeko\nUdapa kooperatibak patata duten errezetak erraz, eta zapore ezin hobeaz kozinatzeko eskaintza zabala du; guztiak kontserbagarririk gabeak.\nUdapa kooperatibak ekoizten dituen patata bikainekin prestatutako tortilla. GORKA LASA\nKlimari, lurrari eta tradizioan oinarritutako laborea izanda, gaur egun Arabako patata goren-goreneko kalitatezko elikagaitzat hartzen du kontsumitzaileak, eta gure lurrek ematen duten produktu estimatu hori ekoizteaz eta merkaturatzeaz arduratzen da Udapa kooperatiba , 1993. urteaz geroztik.\nPatataren ekoizpen prozesu guztia kontrolatu ez ezik, bertako produktuen sustapenari eta berrikuntzari ere berebiziko garrantzia ematen dio Arabako kooperatibak, eta, horregatik, patata freskoez gain, zurituak eta egosiak dauden patatak ere ontziratzen ditu Udapa fácil markapean.\nHau da, egungo kontsumitzaileen beharrak asetzeko asmoz, osasuntsuak eta prestatzeko errazak diren produktuak merkaturatzen ditu Udapak. Patata hauek zurituta, era desberdinetan moztuak, lurrunetan egosirik eta hutsean ontziratuta aurkezten dira, inolako kontserbagarririk eta alergenorik gaineratu gabe. Modu horretan, kontsumitzaileek patata oinarri duten errezetak era azkar, erraz eta gozoan presta ditzakete.\nDagoeneko merkatuan zeuden hiru erreferentziei (hots, pintxoak eta jakiak egiteko patatak, arrautzopila egiteko patatak edota hornigai moduan jartzeko patatak), beste bi produktu berri gaineratu zaizkie: entsaladilla egitekoa, dado txikien formako patatak ez ezik, ilarrak eta azenarioa ere dakarrena, entsaladak, menestrak edota entsaladilla errusiarra era azkar eta erraz batean egitea ahalbidetzen duena; eta olioz eta tipulaz ondua dagoen patata panadera, zeinak are gehiago lagunduko dizu garnizioak prestatzen, eramaten duen ongailuak haragi edota arrain mota guztiei ezin hobeto datorkiolako.\n450 gramotako paketeak ohiko supermerkatu handietan daude salgai, fruta eta barazkien guneko hotz-kameretan. Baina jateko prest dauden produktu hauek industria edota HORECA kanalera ere bideratzen dira, formatu handiagoetan eta bestelako osagaiak eta ongailuak izanda.\nLaburbilduz, Udapa kooperatibak ekoizten dituen produktu bikain hauei esker, kontsumitzaileak patatak oinarri dituzten errezeta gogokoenak azkarrago eta errazago prestatzen lagunduko diete, plater horien benetako zapore eta testurari uko egin gabe.\nPatata arrautzopila egiteko urratsak\nUdapa fácil-ekin betiko patata arrautzopila egitea inoiz baino errazagoa izango da: •Patatak olio apur bat duen zartaginean berotzen diren bitartean, ontzi batean 4 edo 5 arrautza irabiatu.\n•Patatak gorritu direnean, arrautzarekin nahastu eta gatza gaineratu.\n•Azkenik, osagai guztiak ongi nahasi eta zartaginean nahierara gatzatzen utzi.\nInformazio gehiago bildu nahi izanez gero, bisitatu webgune hau: www.udapa.com\nErosi duen azken lantokiaren egitura bere plantillan sartzeko, Miba pentsu-fabrikak bere funtzionamendua eta kategoria profesionalak aztertu ditu. Prozesu horretarako kanpoko aholkularien laguntza izan du, Eusko Jaurlaritzaren Hazinnova programari esker\nEtengabeko berrikuntza Inmakulada Ikastolan\nTolosako Inmakulada Lanbide Ikastolaren ezaugarri izan dira beti etengabeko hobekuntza eta berrikuntza, bai kudeaketan eta bai hezkuntza metodologian, eta gaur egun ere ikastolako ardatz izaten jarraitzen dute. Horrela, eraldaketa digitalari eta osasun mentalaren erronkari aurre egiten ari da.\nOsasuntsua eta kalitatezkoa\nUdapak babestutako edukia


Organisation de l'Armée Secrète - Wikipedia, entziklopedia askea.\n(«Organisation de l´Armée Secrète» orritik birbideratua)\nOrganisation de l´Armée Secrète (OAS; euskaraz: «Armada Sekretuaren Erakundea») 1961ean Frantzian eta Aljerian sortu zen erakunde armatua zen, eskuin muturrekoa eta frantses nazionalista.\nErakundeko kideak Aljeriako kolono frantsesak (Pieds-noirs-ak) eta militarrak ziren gehienak, eta helburu nagusia Aljeriaren independentzia galaraztea zen. Frantziako ezkertiarren eta De Gaulleren jarraitzaileen kontrako erasoak egin zituzten batez ere. De Gaulle lehendakariaren aurkako atentatua egin zuten 1962ko martxoan.\nBuruzagi ezagunenak Salan, Jouhaud, eta Degueldre izan ziren; haiek atxilotu zituztenean, 1962an, behera egin zuen taldeak.\nMultimedia: Organisation armée secrète (OAS)\nEskuin muturra Frantzian\nOrriaren azken aldaketa: 15 abuztua 2021, 22:38.


Gure Ikastetxea Gure Ikastetxea\n"Sare Hezkuntza" proiektuaren xede nagusia metodologia, teknologia, material eta baliabide digitalen erabilera geletan bultzatzea irakasteko eta ikasteko prozesuan, ikastetxetan metodologia aldatzeari ekiteko.\nGaur egun teknologiaren erabilera hainbat lekutan onartuta eta barneratua dago. Hezkuntza-sistemak egoera honekin bat egin behar du, horrela kalitate handiagoa eskainiz eta bere erabilera areagotuz.\nZer dira Ikastetxeetako Teknologia-Heldutasuneko ereduak?\nIkastetxeetako Teknologia-Heldutasuneko ereduak (IKT heldutasuneko ereduak) euskal eskolaren modernizazio teknologikoa lortu nahi duen dekretu baten oinarritzen da. Helburu zehatzak bultzatu nahi ditu irakaskuntzako aldaketa metodologikoa eta prozesuen digitalizazioa lortzeko: irakaskuntza, administrazio eta informazio-komunikazioa prozesuetan.


Épineu-le-Chevreuil - Wikipedia, entziklopedia askea.\nSébastien HUET (2014-2020)\n48° 02′ 17″ N, 0° 06′ 57″ W / 48.038055555556°N,0.11583333333333°W / 48.038055555556; -0.11583333333333Koordenatuak: 48° 02′ 17″ N, 0° 06′ 57″ W / 48.038055555556°N,0.11583333333333°W / 48.038055555556; -0.11583333333333\nRuillé-en-Champagne, Amné, Chassillé, Chemiré-en-Charnie, Joué-en-Charnie eta Longnes\nÉpineu-le-Chevreuil Frantziako udalerria da, Sarthe departamenduan dagoena, Pays de la Loire eskualdean. 2013an 279 biztanle zituen.\n2007an Épineu-le-Chevreuil udalerrian erroldatutako biztanleak 279 ziren. Familiak 118 ziren, horien artean 32 pertsona bakarrekoak ziren (12 bakarrik bizi ziren gizonak eta 20 bakarrik bizi ziren emakumeak), 47 seme-alabarik gabeko familiak ziren eta 39 seme-alabak dituzten bikoteak ziren.\n2007an 164 etxebizitza zeuden, 119 familiaren etxebizitza nagusia ziren, 25 bigarren erresidentzia ziren eta 21 hutsik zeuden. 162 etxeak ziren eta 1apartamentu bat zen. 119 etxebizitza nagusietatik 99 bere jabearen bizilekua ziren, 14 alokairuan okupaturik zeuden eta 6 doan lagata zeuden; 2 etxek gela bat zuten, 12 etxek bi zituzten, 26 etxek hiru zituzten, 29 etxek lau zituzten eta 49 etxek bost zituzten. 102 etxek euren parking plaza propioa zuten azpian. 49 etxetan ibilgailu bat zegoen eta 65 etxetan bat baino gehiago zituzten.\nÉpineu-le-Chevreuil udalerriko biztanleria-piramidea 2009an .\n2007an lan egiteko adina zuten pertsonak 178 ziren, horien artean 131 aktiboak ziren eta 47 inaktiboak ziren. 131 pertsona aktiboetatik 123 lanean zeuden (70 gizon eta 53 emakume) eta 8 langabezian zeuden (2 gizon eta 6 emakume). 47 pertsona inaktiboetatik 29 erretiraturik zeuden, 10 ikasten zeuden eta 8 "bestelako inaktibo" gisa sailkaturik zeuden.\n2009an Épineu-le-Chevreuil udalerrian 119 unitate fiskal zeuden, 294,5 pertsonek osaturik. Pertsona bakoitzeko diru-sarrera fiskalaren mediana urteko 17.593 euro zen. \n2007an zeuden 5 komertzioetatik, 2 eraikuntza enpresak ziren, 1 ostalaritza eta jatetxe enpresa zen, 1 informazio eta komunikazio enpresa zen eta 1 administrazio publikoko enpresa zen.\n2000. urtean Épineu-le-Chevreuil udalerrian 21 nekazaritza-ustiategi zeuden, 1.050 hektarea erabiltzen.\nChassillé (1,9 km)\nLongnes (3,4 km)\nRuillé-en-Champagne (3,5 km)\nAmné (4,2 km)\nAuvers-sous-Montfaucon (4,9 km)\nTassillé (5,3 km)\nLoué (5,5 km)\nBernay-en-Champagne (5,7 km)\nJoué-en-Charnie (6,0 km)\nWikimedia Commonsen badira fitxategi gehiago, gai hau dutenak: Épineu-le-Chevreuil\nOrriaren azken aldaketa: 15 urtarrila 2016, 12:28.


Tiranan lurra hartu eta lehenengo gaua aireportuan bertan igaro dut. Pare bat orduko loaldia eta martxan.... Tirana bisitatu, eta hegoalderako bidea hartuz, Ohrid aintziraraino iparraldetik hegoalderako bidea hautatu nuen... errazagoa iruditu zitzaidalako, iparraldean mendi eta aldapa gehiago egongo zirelakoan. Eta asmatu nuen ibilbidearekin.... ez bakarrik ederra izan delako, baizik eta bidean Ukrainar talde jator batekin topo egin nuelako. Beraiek hartu ninduten apopilo eta zaindu eta animatu ninduten lehenengo egunetan. Ukrainarrengandik gauza asko ikasi ditut, baina onena.... zelan jaten, edaten eta erretzen duten! Jatorduetan Grappa edota Vodka edaten zuten, baina ez jan ostean, geu bezala, txupito bat hartzen.... ez, ez! Bitartean! Ura edaten soilik bizikleta gainean ikusi ditut, gainerako mementoetan.... topa!\nEta beraiekin batera aintzirara ailegatu nintzen, 500 metrotan dagoen mendiko aintzira eder, handi eta garbi garbia... ur garden goxoa, bertako beroari aurre egiteko aproposa! Benetan merezi duela herria, baina batez ere ingurua bisitatzea, eta bertan kanpatzea.\nPena pixka batekin Ukraniarrak atzean utzi eta Ipar Mazedonian agertu nintzen. Mendiak atzean utzi eta lautada eta bailaretan barna bizikletarekin kilometroak errazago eta arinago egin ahal izan ditut, Bulgarian sartu arte. Hortxe, esker eskuin, berriro ere mendi magalak, tontorrak, eta nola ez, mendate luzeak izan ditut bidelagun Sofiaraino ailegatu arte.\nSofian hostel baten hartu dut ostatu. Izena ez dut jarriko, izan ere seguru nago inguruan hostel hobeak izango direlako , baina niri honek grazia egin dit. Hostela eramaten duen tipoak itzelezko istorioak kontatzen ditu, badala ez dakit noren laguna, ez dakit zenbat negozio dituela, ez dakit zenbat aldiz Bartzelonako jokalariek gonbidatu dutela bazkaltzen.... asmakizunak, azken finean, baina tipoak konfidantza hartu du eta ahal duen guztietan albotik harrapatzen nau eta hementxe dabil kontu kontari....\nBihar, mendirantz abiatuko naiz Rila parke naturalerantz, eta zorte apur batekin, Sila mendira igotzera.


TOKIKO DISEINATZAILE ERAKUSLEIHO ONENA - San Sebastián Shops\nTOKIKO DISEINATZAILE ERAKUSLEIHO ONENA\nTradizio bihurtu den Gabonetako erakusleihoen lehiaketa abiarazi baino lehen, SAN SEBASTIAN SHOPSek, CEINPRO diseinu eskolarekin lankidetzan, sormena erabiltzera eta beste modu batean parte hartzera animatu nahi zaitu.\nAzken ikasturtean, CEINPRO eskolako ikasleek erakusleihoen apainketa ikasi dute Juan Luis Anularen eskutik.\nEkimen honen helburua hiriko erakusleihoen apainketa nabarmentzea da, eta horretarako, Donostiako 20 saltokiri tokiko diseinatzaile gazteen laguntza izateko aukera emango diegu, TOKIKO DISEINUKO ERAKUSLEIHO ONENA kategoria berrian lehiatu daitezen Gabonetako Erakusleihoen XII. Lehiaketan. Diseinatzaileek eta bakoitzari esleitutako saltokiak erakusleiho berezia sortuko dute hurrengo Gabonetarako.\nDonostiako 20 saltokik izango dute kategoria honetan parte hartzeko aukera. Saltokiek erakusleihoa diseinatzaileari laga beharko diote, bi aldeek aurrez adostutako obra sor dezan. Diseinuari buruzko memoria, zirriborroa eta maketa txiki bat aurkeztu beharko dira.\nKategoria honetan parte hartzea doakoa izango da bazkideentzako. San Sebastian Shopsek materialetara partida bat bideratuko du. Ikasleak egokitu zaion saltokiaren materiala edo salgaiak erabili beharko ditu besteengandik bereiziko duen obra sortzeko. Saltokiek aztertu beharko dute erakusleihoa sortzeko materialetarako beste ekarpenik egin dezaketen eta hala irabazle izateko aukera gehiago izan.\nParte hartuko duten saltokiak hautatzeko, izena ematen duten guztiekin zozketa egingo da.\nIrailaren 2tik 15era, izen-ematea.\nIrailaren 16, saltoki parte-hartzaileak zehaztea.\nIrailaren 16tik 20ra, saltokiak eta diseinatzaileak harremanetan jartzea SSShops-en bulegoan.\nAzaroan, diseinua sortzea.\nAbenduaren 5a, erakusleihoa muntatzeko epemuga.\nEman izena FORMULARIO hau beteta.\nPreviousPrevious post:TELEDONOSTIREN 25 URTEURRENA. KALEKO MODA PASARELA LOIOLA KALEANNextNext post:KALEKO MODA PASARELA ALTZAN – 25 URTEKO SALTOKIEI OMENALDIA


Hemen zaude:Hasiera / Zure ekarpena / Otoitzean\n“Jainkoa isiltasunean bilatzen” (DBH2ko testuliburuko 6. unitatea) landu dugu. Baina otoitza oso pertsonala da: gutako bakoitzak Jaungoikoarekin hitz egiteko duen modu berezia izan daiteke… Munduko kultura eta erlijio guztietan egiten da otoitz, pertsonok, bakoitzak bere estiloan, Jaungoikoaren hitz egiteko beharra dugulako… Agian pertsona bat ez da elizara sarri joango, edo ez du garbi ulertuko erlijioari buruzko gauza asko … Halere sarritan senti dezake pertsonak otoitz egiteko premia. Eta, garbi esan behar da, otoitzean ikasi egiten da, denborarekin eta otoitz eginez… Umeak ginen garaiko otoitza ondo dago, baina gure gorputzarekin batera aldatzen da gure izaera ere, eta otoitzak ere HAZI egin behar du gugan: nerabezaroan nerabeen otoitza egin behar da, eta geroago gazteen eta helduen otoitza…\nZertarako egiten dugu otoitz? Batzuetan, larritasun edo arrisku baten aurrean LAGUNTZA ESKATZEKO. Guk badakigu hauskorrak garela, arazo batzuen aurrean ezin dugula ia ezer egin … Badakigu batzuetan akats handiak egiten ditugula, eta besteei kalte handia egin diezaiekeguela … Eta horren aurrean, ez da erraza gure kezka edo gure kulpa aguantatzea … Eta ESKATU egiten diogu laguntza eta babesa, agian hor ezkutuan dagoen Norbaiti, gu baino indartsuagoa den Norbaiti … BARKAMENA eskatzeko premia sentitzen dugu batzuetan.\nBeste batzuetan, ESKERRAK EMATEKO egiten dugu otoitz,… Izan ere, konturatzen gara zorte handia izan dugula bizitzan… Eta opari asko jaso ditugula. Guk ez genuen jaiotzea aukeratu: opari handi bat izan zen; behar izan dugun guztia eman digute… Eta askotan sentitzen dugu mundua gurekin ondo portatu dela (guk merezi baino hobeto, askotan), eta pertsona batzuek asko maite gaituztela (gurasoek, familiakoek, koadrilakoek,…) … Eta agian konturatuko gara pertsonok dugun maitasunaren iturria Jaungoikoaren maitasuna dela. Jaunak maitatzeko kapaz egin gaituela,… Askotan senti dezakegu natura benetan ederra dela, batez ere egunsenti argitsu baten aurrean, edo Erromako Zubia edo ostadarra euri artean ateratzen denean… Benetan Jaunak mundua ongi egin du!!\nEta askotan, otoitz XUME eta APALA egiten dugu, Jaungoikoarekin pixka bat hitz egiteko, besterik gabe… Gure gauzak Berari kontatzeko, gure arazoak azaltzeko, agian barkamena eskatzeko, behar bada gure lana eta ahalegina Berari eskaintzeko … Nahikoa izango litzateke lotara joan aurretik minutu bat hartzea, pixka bat pentsatu eta Jaunari otoitz labur bat egiteko, geure hitzak asmatuz, gure bihotza Bere eskuetan jarriz, irudi erlijioso bat gure aurrean … Gauero, ahal bada…\nJesusek otoitz zoragarria irakatsi zien bere apostoluei, GURE AITA, eta beste otoitz ederrak ere ikasi ditugu, adibidez, Ama Birjinari esaten diogun AGUR MARIA … ingelesez nola diren jakin nahi al duzu?\nNahiko al zenuke otoitz labur bat asmatu, zuk pentsatutako egoera zehatz baterako? Zure otoitza eta beste ikaskideen otoitzak batera jarriko ditugu, orri batean, egileen izenak idatzi gabe. Asma ezazu otoitz labur bat … Mila esker!!\nOharra: DBHeko neska eta mutil batzuek asmatutako otoitzak, inoren izenik gabe, hemen atxikitako artxiboan irakur daitezke, DBH Otoitzak.\napirila 20, 2020 at 9:27 am\nGure Jainko bakar eta indartsua,\nbeti gure artean zaudena,\ngure Jainko maitea.\napirila 21, 2020 at 8:42 am\nGure zeruetan zauden Jainko Jauna,\nbizitzen ari garen momentu zail hauek gainditzeko,\nzure esperantza eta laguntza behar ditugu.\nMesedez, lagundu munduko pandemia larri hau baretzen\neta egoera hau laister amaitzen.\napirila 21, 2020 at 4:57 pm\nEgun zail hauetako otoitz bat da. Kalera irten behar denean egin behar da.\nbirusa ez arrapatzeko\neskatzen dizut kalean


BATXILERGOA AUSCHWITZEN. HISTORIAREKIKO KONPROMISOA | Salesianos Barakaldo\nArgi dago Humanitateak Barakaldoko Salestarren Batxilergoko curriculum-eskaintzaren osagai sendoa direla. Historiak, aukera horren barruan, daten memorizaziotik haratago joan nahi duela, baita ere. Iragana aztertzea oraina ulertzeko eta etorkizuna eraikitzeko tresna gisa ulertzen dugula, hainbat ekintzaren bidez ikastetxean garatutako errealitate gisa.\nHala, nahiz eta ikasturte honetan ez ditugun Europako hirietara bisitaldi tradizionalak egin ageriko arrazoiengatik eta ezin izan dugun II. Mundu Gerrari buruzko ohiko tailer arkeologikoa garatu Akitaniako hondartzetan, Holokaustoaren inguruko bi saio egin ditugu, Auschwitz ezagutzeko Oscar Gonzalez eta Mikel Alvira Batxilergoko Historiako irakasleek emandako klase banaren bidez.\nIbilbide grafiko eta dokumental bat, han bizi izan zen izugarrikeria eta jasandako gizatasunik eza gogorarazteko eta, batez ere, erantzukizuna, elkartasuna eta enpatia bezalako balioetan eragiteko.\nHiru ordu baino gehiagoko jarduera izan da, eta 1. mailako curriculuma indartu dute. Aldi berean, ikasleei aukera eman diete historian dugun zereginari buruz, bakearen eraikuntza etengabeari buruz eta giza eskubideen alde militatzeko beharrari buruz hausnartzeko. Horretarako, Meirav Kampeass israeldar hezitzaile eta idazlearen lineako esku-hartze inspiratzailea izan dute, desagertzeko eremu horretako biziraun zuen emakume baten biloba eta eleberri txikiko balio handien egilea.\n2021/05/25 - Salesianos Barakaldo Batxilergoa Historia


Euskal AEko industri prezioak %0,7 jaitsi ziren 2017ko maiatzean aurreko hilaren aldean\nINDUSTRIA-PREZIOEN INDIZEA 2017ko MAIATZA\nAurreko urtearen aldean (2017ko maiatza 2016koaren aldean) %2,9 gehitu\nEustaten datuen arabera, Euskal AEko industri prezioak %0,7 jaitsi ziren 2017ko maiatzean aurreko hilaren aldean. Datu horiek kontuan, maiatzeko urte arteko tasa (azken hamabi hilabeteetan industriako prezioek izandako aldakuntza) %2,9 gehitu da.\n2017ko maiatzean, prezio hazkunderik handienak aurreko hilaren aldean: Zura, papera eta arte grafikoak, %0,2; Metalurgia eta metalezko produktuak %0,1. Jaitsierarik handienak: Kokeriak eta petrolioa fintzea (%-4,3), Energia elektrikoa, gasa, lurruna eta aire egokitua (%-1,8); Erauzketa industriak (%-1,0).\nOndasunen helburu ekonomikoaren arabera, aurreko hilaren aldean, Bitarteko ondasunen prezioek %+0,1. Energia %3,4 jaitsi zen eta Ekipo ondasunak %0,2. Kontsumo-ondasunen prezioetan %0,0. Iraunkorrenetan %+0,2, ez-iraunkorrenetan %-0,1.\n2017ko maiatzean, 2016koaren aldean, prezio-hazkunderik handienak: Kokeriak eta petrolioa fintzea (%16,6), Metalurgia eta metalezko produktuak (%5,6), Produktu farmazeutikoen fabrikazioa (%3,4). Jaitsierarik handienak: Kautxu, plastikoa eta ez-metalezko beste produktu mineralak (%-2,2); Erauzketa industriak (%-1,6) Industria kimikoa (%-1,1).\nUrte artean: Energian %8,4; Bitarteko ondasunetan %2,8; Ekipoko ondasunetan %1,8; Kontsumoko ondasunetan %0,4. Azken hauen artean, %0,9 gehitu iraunkorren prezioak, eta %0,3 ez-iraunkorrenak.


ZINESKOLA DBH 2018-19 Bilbo – Irudi Biziak, el cine en la enseñanza\nZinema eta Neska-mutilen eskubideak\nBaloreetan oinarritutako Hezkuntza\nBaloreetan Oinarritutako Hezkuntza , funtsean indibiduoen garapen integralean laguntzean datza. Honako eta antzeko baloreen garapenean laguntzen digu: autoestimua, erantzunkizuna, konstantzia, disziplina, esfortzua eta arrakastaren ikuskera lantzeko abiapuntu bezala, asertibitatea, autonomiabultzatuz, konpromezu soziala, implikazioaren beharra edo duintasuna, beste askoren artean, etab.\nSUSTATU ETA BABESTU\nParvana, talibanen agindupean dagoen Afganistaneko hiriburuan, Kabul, bizi den hamaika urteko neska da. Bere aita atxilotzen dutenean, familia baliabiderik gabe geratzen da eta emakumeek ezin dutenez lanik egin, Parvana mutil batean bihurtzea erabakitzen dute, lan egin ahal dezan.\nBaino lehen …\nPelikula ikusi aurretik landu beharreko materiala.\nOrrialde honetan dauden agerraldiekin batera, pelikula ikusi ondoren landu beharreko materiala.\nHorretaz gain …\nPelikula ikusi ondoren landu daitekeen material osagarria.\nBinti, 12 urteko neska, Kongon jaio zen, baina bere aitarekin Belgikan bizi da haurra zenetik.\nLegezko dokumenturik ez duen arren, Bintik bizitza normala izan nahi du,eta bere idolo Tatyana bezala, blogari ospetsua bat izatearekin amesten du.\nZak Down Sindromea duen gazte bat da, borroka eskola batean borrokalari profesional bat izateko ametsa lortzeko asmoz, bere bizilekutik ihes egiten duena. Hainbat zirkunstantziaren ondorioz, Tyler-ekin topo egingo du, honek ere ihes egin du eta bere entrenatzaile eta aliatu bihurtuko da.\nBenetako gertaeretan inspiratua. Bryon, supremazista zuriek hezitako gazte bat da, bere bihotzean eta azalean gorroto sakona eragin duena, hau eskuin muturreko ikur eta lelodun tatuajez estalia azaltzen duelarik.\nBryon Julierekin maitemintzen denean ordea, gorroto eta indarkeria zirkulu hori uztea erabakitzen du, eta Darylerengan laguntza bilatzen saiatzen da, giza eskubideen alde borrokatzen duen ekintzaile bat.


Nik hau ikusten badut, auskalo zer gehiago dagoen!\nEgunero bezala eskolara noa autobusean. Laugarren iladako eskubiko aldean, leiho ondoan eserita kanpoan dagoenari begira, zer ikusten dudan?\nBetiko zakur beltz itsusia gaur ere kale erdian kaka egiten ari da, jabeak lasai egunkaria begiratzen duen bitartean. Bastoiaren laguntzaz mantso dabilen aitona batek zakur mokordoa zapaldu du konturatu gabe. Nire eserlekuaren ondoko mutikoari oso barregarria iruditu zaio.\nEgunero bezala amonak boiloak erosten dizkidan dendako eskaparatera begiratu eta marrubi koloreko tarta handi eta gozo bat: itsulapikoko diruekin erosteko iritsiko balitzait!\nIlea txirikorda askotan orraztuta eta kolore biziko lazotxoekin lotuta daraman neskatila bat ari da errepidea gurutzatzen amaren eskutik: beltza da!\nHara, orain autobusa geratu egin da ospitalaren ondoan: auto batek galerazten digu pasoa gaizki aparkatuta dagoelako. Autobus gidariak udaltzainak non ote dauden deiadar egiten du besoak jasota. Sekulako klaxon zarata entzuten dut: Gaixo gizajoak!\nAbian hasi gara azkenik. Parke paretik pasatzen ari gara: banku batean arropa zarpailekin jantzita dagoen gizon bat ikusten dut, triste dagoela iruditzen zait, plastikozko zorro batetik botila bat agerian dauka. Gurasoek eskaleak deitzen diete horrelakoei, edo mozkor bat ote? Seguru aski bi gauzak. Mozkorrak eta eskaleak ez dira ateratzen nire historia liburuan.\nNire alboan doan lagunak atzo gauean martetarrei buruz bideoan ikusi zuen filme bat kontatu nahi omen dit: hemen lurrean ere nahiko martziano badagoela iruditzen zait. Jendeak semaforoa gorri dagoela ere gurutzatzen du kalea, denak presaka dabiltza. Espaloi ertzean, zanpa-zanpa egindako uso bat ikusi dut.


Itxialdia - Lasarte-oria - Txintxarri.eus\nTxintxarri Aldizkaria 2020-09-18 09:00\nGarai batean auzi baten inguruko protestan egiten ziren itxialdiak. Gogoan ditut ur botila hutsak protagonista izan zituenekoak, esaterako. Itxialdiak beste kutsu bat hartu du ordea azken hilabete hauetan. Hasteko, ez da norberaren hautu, adituek eta agintariek ezarritako neurria baizik eta agindutako beste edozer bezala aldapa gorako gertatzen da halako zerbait.\nGainera, orain itxialdi “kirurjikoak” ari dira gertatzen, hau da, ez da gizarte osoa etxeratuta dagoena, familia bat, ikastolako gela bat, edo eta lagun talde txiki bat. Zer esan nahi dut horrekin? Ba, mundu osoa itxaldian dagoela jakiteak halako animo sozial bat eragiten duela, komunitate uste bat. Aldiz, norbera bakarrik dagoenean etxe barruko pareta gutxi batzuren mugapean isolatuta, nekezagoa egiten da egoera, leihotik edo terrazatik gainerako lasartearrak kalean ikusten dituzulako bizitza normala egiten, azkenaldikoa, bizitza normaltzat jo badaiteke behintzat. Sikologia kontua da, noski.\nMartxotik aurrerako isolamendu globala berritasuna izan zen, aurretik ezagutu gabekoa eta bere txarrean, majikoa nahi baduzue. Oraingo itxialdiek ez dute batere xarmarik, zin dagizuet. Berriz ere kalean garen honetan, bigarren isolamenduaren ondorioak dira orain protagonista: inorekin geratzerakoan distantziaren konszientzia, elkar ikutzearen apuroa eta halakoak. Zergatik? Bigarren itxialdian egon garenok ez dugulako berriz ere kalera irtetzeko aukerarik galdu nahi. Ez da zekentasuna, autodefentsa da.


Txokolatea - Elhuyar Aldizkaria\nHasiera » Erreportajeak » Txokolatea\nJatorria Mexikon duen kakaoa, moneta modura erabili ohi zuten aztekek. Gaur egun, berriz, ekoizten den kakaoaren erdia Europan kontsumitzen da, biztanle bakoitzeko 5 kg urtean; alabaina, nahiko produktu berria dugu gure artean. Txokolatearen kontsumoa XIX. mendean zabaldu zen eta berarekin batera gero garrantzi handia izan duen kakaoaren industria garatu zen.\nTxokolatea lortzeko kakaoa prozesu luze batetik igarotzen da: lehendabizi kakao-hazia hartzitzen eta lehortzen uzten da. Ondorengo pausoa xigortzea da, gero azala kendu eta aleak txiki-txiki egiteko. Hazi hauetatik bi produktu lortzen dira; bat kakao-pasta da, gero txokolatea egiteko erabiltzen dena eta, bestea, berriz, kakao-hautsa. Gure artean hain gustukoa dugun txokolatea egiteko lehen aipatu dugun kakao-pastari, azukrea, koipea eta esnea gehitzen zaizkio. Ugarien erabili ohi den koipea kakao-gurina da, nahiz eta batzuetan landare-jatorriko olioren bat erabiltzeko ohitura zabaltzen ari den.\nNutrizioaren ikuspuntutik bai kakao-hautsa eta bai txokolatea oso janari energetikoak direla esan behar da. Kakao-hautsak karbohidrato eta koipe ugari duenez, 100 gramoko 340 kcal ditu. Txokolateak 100 gramoko 570 kcal ditu, batez ere koipe-kantitatea igo egin delako osagaien ondorioz. Gure artean bi txokolate-mota bereizten ditugu bereziki, txokolate beltza eta txokolate esneduna. Hauen arteko aldeak ere nabarmenak dira. Txokolate beltzean koipeak % 53 eta karbohidratoak % 38 dira; txokolate esnedunean, berriz, koipeak % 31 eta karbohidratoak % 53. Txokolatean dauden karbohidrato guztiak sakarosa edo beste modura esanda azukre zuria direnez, txantxarra eragiten du. Txokolateak gatz mineral eta bitamina gutxi du, gehiena potasioa, fosforoa eta magnesioa.\nTxokolatea janari bizigarri da teobromina eta feniletilamina dituelako. Gorputzak ere sortzen du feniletilamina emoziozko egoeretan.\nTxokolatea duten produktuak galarazita daude gibeleko eta giltzurrunetako arazoak dituzten pertsonentzat; bestalde, idorreria eragin edo areagotu egiten du. Zenbait pertsonak buruko mina izan dezake tiramina eta feniletilaminarekiko sentsibilitate berezia dutelako.\nTxokolatea oso janari energetikoa dugunez, kontuz kontsumitzea aholkatzen da ariketa fisiko berezirik egiten ez denean. Gomendioak malguagoak dira mendizale eta hazte-denboraldian dauden haur eta gaztetxoen kasuan. Lehenengoek har dezakete baina betiere fruitu lehorrekin tartekatuz, eta haur eta gaztetxoek astean bizpahiru aldiz meriendan eta aldiko lau-sei laukitxo.


“Saio bakarrarekin nahikoa izaten da anginetako mina kentzeko” | Aixebe & Abante\n“Saio bakarrarekin nahikoa izaten da anginetako mina kentzeko”\nPosted on mayo 24, 2012 por Oier Gorosabel Larrañaga en botikak, esku_terapia, immunologia, masajea, osteopatia, reumatologia // 0 Comentarios\nEguraldi aldaketarekin batera gorputzeko minak gehitzen dira, eta eztarriko infekzioak ere sarriago agertu. Gauza biak tratatzen dituzte FisioLanTaldekoek, eta Oier Gorosabel zuzendariarengana jo dugu argibide eske.\nG. Nola eragiten digu eguraldiak hezurretan?\nE. Batez ere presio atmosferiko eta hezetasun aldaketarengatik izaten da: giltzaduren eta aintzinako hausturen gainean eragiten dute eta hori nahikoa izaten da mina agertzeko. Ate zaharra bezela: neguan harrotu egiten da, eta ezin izaten da ondo itxi.\nG. Zer egin daiteke hezurretako minak konpontzeko?\nE. Tratamendu asko daude, eta geuk erabiltzen duguna terapia fisikoa da: inflamazioa, mina edota giharren gogortasuna botika barik tratatzen dugu. Mirakuluak ezin daitezke egin –batez ere artikulazioak oso hondatuta daudenean- baina egia da kasu gehienetan hobekuntza bat egoten dela, eta batzutan baita mina guztiz desagertu ere.\nG. Anginak ere tratatzen dituzue?\nE. Anginak eta begetazioak, bai: eztarri inguruan dauden lau amigdala linfatikoak. Jende askok inmunitate sistema ahula du, eta ezin izaten diote aurre egin mikroorganismoen erasoei. Masaje berezi bat eta osteopatia teknikak nahastuta defentsa sistemak indartzen ditugu.\nG. Tratamendu luzea al da?\nE. Batzutan inmunitate sistemak alpertuta daude eta tratamendua errepikatzeko premia egon daiteke, baina gehienetan pazienteak bizkor erantzuten dute eta saio bakarrarekin nahikoa izaten da anginetako mina kentzeko.\nLea-Artibai eta Mutrikuko Hitza, 2009ko Irailla


Biktima guztien eskubideak aldarrikatu ditu EH Bilduk | Politika | Berria\nMaddalen Iriarte, atzo. / J.URBE/FOKU\nDONOSTIA. EH Bilduk bizikidetzan dituen konpromisoak aurkeztu zituen atzo Donostian, Bakearen Usoa eskulturaren ondoan. Biktima guztiek «egia, justizia eta errekonozimendua» merezi dutela nabarmendu zuen Maddalen Iriarte EH Bilduko lehendakarigaiak. Ekitaldian, Rosa Zarra gogoan izan zuen Iriartek, atzo bete baitziren 25 urte hil zenetik, Ertzaintzak jaurtiriko gomazko pilota batek sabelean jota. Bakearen Usoaren inguruan jaso zuen Zarrak pilotakada. «Gure esku dagoena egingo dugu Rosa Zarra eta estatuak eragindako giza eskubideen urraketa larrien gainerako biktimak duintzeko», adierazi zuen Iriartek.\nEH Bilduko lehendakarigaiak biktimen auzian egiten den mailaketa kritikatu zuen, eta «giza eskubideen urraketak neurtzeko bi balantza erabiltzea»aurpegiratu zion Iñigo Urkulluri. Egoera hori amaitzeko konpromisoa duela azpimarratu zuen Iriartek.


Ainhoa Lores: «Gure audioak harrera ona izaten ari dira» | Bizigiro | Berria\nAinhoa Lores. 'Kultur Sharea' hedabide digitalaren sortzailea\n«Gure audioak harrera ona izaten ari dira»\nKultura gaiak lantzen dituzte 'Kultur Sharea' euskarazko hedabide digitalean. Loresek jarri du martxan proiektua, eta nabarmendu du kulturaren inguruko komunitate bat sortzen lagundu nahiko lukeela.\nUK aldizkarian, Gara egunkarian, Hamaika telebistan, EITBko albistegietan eta Bizkaie aldizkarian aritua da Ainhoa Lores kazetaria (Getxo, Bizkaia, 1982). 2011tik, Noticias taldeko Ortzadar gehigarrian parte hartzen du. Multimedia eta Komunikazio masterra du egina.\nNola sortu zitzaizun ideia Kultur sharea hedabide digitala sortzeko?\nHasieratik argi izan nuen kultura zela nire esparrua, oso gustura sentitu izan naiz kulturari buruzko gaiak jorratzen, eta horrek eraman ninduen Euskal Herriko agenda kultural bat sortzeko ideiari bueltak ematera. Ikusten nuen gabezia bat zegoela alde horretatik. Gaian sakontzen hasi nintzen, sarean bilatzen, teknologian aditua den baten batekin hitz egiten... Handik denbora batera, Bizkaie-n lan egiten hasi nintzen, kulturari buruzko elkarrizketak eta albisteak idazten ibili nintzen, eta agerkari digital baten dinamika ondo ezagutzeko aukera eman zidan. Horrelako proiektu batentzako multimedia izaera irudikatu nuen neure buruan. Izan ere, komunikabideen orainak eta etorkizunak bide hori hartu dute.\nZein da hedabidearen helburua eta zeintzuk dira ildo editorialaren lerro nagusiak?\nSorkuntza eta kulturari buruzko informazioa modu azkar eta dinamikoan zabaltzea eta sustatzea nahiko genuke. Horrez gain, kulturaren inguruko komunitate bat sortzen lagundu nahiko genuke. Gure ildo editorialari dagokionez, batez ere sortzaile, ekimen, areto eta espazio txikiei buruzko informazioari garrantzia ematea da xedea, merezi duten eta hedabide orokorrek eskaini ezin dieten espazioa emanez. Bestalde, ahalik eta parekideenak izaten saiatzen gara. Normalean, gizonezkoek egiten dutenaren gaineko informazio gehiago heltzen zaigu. Emakume sortzaileak animatu nahiko nituzke euren sorkuntzen berri ematen, gurekin harremanetan jarriz.\nNola finantzatuko duzue hedabidea?\nOraingoz, proiektu pertsonala eta xumea da. Hilabete pasatxo da ataria martxan dagoenetik, edukiak nik neuk sortzen ditut, baina webgunea eta sare sozialekin laguntza jasotzen dut. Beraz, material aldetik, ez du aparteko kosturik ekarri. Hala ere, etorkizunari begira, hazten jarraitzeko, behintzat, material eta jende gehiago eduki ahal izatea nahiko genuke. Horrekin batera, ondo legoke Kultur Sharea posible egiten ibiliko garenontzako diru sarrera duin batzuk izatea. Horretarako aukerak aztertzen gabiltza: finantzaketa kolektiboko kanpainak, diru laguntzak, publizitatea... Edonola ere, badakigu ez dela erraza izango.\nTestuak eta audioak topatuko ditu atariaren erabiltzaileak. Bideoak ere iritsiko al dira?\nDauzkagun baliabideak kontuan hartuta, testu laburrak eta audioak sortu ditugu, batez ere. Audioekin oso gustura gaude, iruditzen zait harrera ona izaten ari direla. Euskal Herriko komunikabideak kontuan hartuta, ez da oso ohiko formatua; izan daiteke irrati jakin batek emandako irratsaioa bere webgunera igotzea, baina, gurean, webgunerako propio sortutako audio-elkarrizketa laburrak dira. Bideoei dagokienez, oraingoz besteek sortzen dituzten bideoak bakarrik sartzen gabiltza, baina etorkizunean guk sortutako bideo laburrak zabaltzea izango litzateke asmoa.\nKultur Sharea hedabide indartsu bat bihurtzeko itxaropena baduzu?\nEsango nuke nahiko harrera ona izaten ari dela. Denborak esango du zein ibilbide egingo duen, baina gustura bihurtuko ginateke erreferente eta, horrekin batera, gustura piztuko genieke interesa kultura kontsumitzeko ohitura ez duten horiei ere.\nKolaboratzaileak izan nahiko zenituzkete?\nBai, Kultur Sharea-n ahalik eta aniztasun handiena izatea nahiko genuke. Guztiz irekita gaude horretara, eta dagoeneko eskaintzaren bat izan dugu. Ekarpen horiek webgunean nola txertatu daitezkeen pentsatzen ari gara.\nBeste eragile batzuekin aliantzak lantzea pentsatu duzu?\nEuskal Herrian badaude kultur gaiekin lan txukuna egiten duten komunikabideak, eta ideia interesgarria eta polita izango litzateke nolabaiteko aliantzaren bat sortzeko aukera egongo balitz. Gu prest gaude.


2019-08-30 - Irutxuloko Hitza : Irutxuloko Hitza\nKontxako Banderaren kultur ondarearen balioa nabarmenduko du #KONTXA1919 egitasmoak\nLangile borrokaren haria ez da eten Tabakaleran\nZazpi hilabeteko borrokak bere fruituak eman ditu. Grebaren 229. egunean akordioa sinatu dute Ubikeko bitartekariek, Tabakaleran zerbitzua emateko azpikontratatuak dituen enpresarekin. Gogotsu ekin diote berriro lanari.\nLa Perlan patinatzen\nBainuetxe gisa da ezaguna gaur egun Kontxako La Perla eraikina, baina hainbat erabilera izan ditu bere 107 urteetan. Izan ere, bainuetxe izateaz gain, festak egiteko ere erabili izan da, sarrerako aretoan patinaje pista bat zuelarik.\nAraudi egokirik dago Artikutza kontserbatzeko?\nAbuztuaren 28a, San Agustin. Egun horretan Artikutzako altxor naturala kontserbatzeko ezarrita dauden arau zorrotzei salbuespen txikia egiten zaie ate irekien festan. Arauak, kudeaketa eta zaintza egokia den aztertzen dugu, gure kezkak azalduz.\nJose Mari Goenaga eta Jon Garaño, zinema zuzendariak\n"Ikuslea ezkutatuaren azalean jarri nahi dugu"\nSail Ofizialean lehiatuko da 'La trinchera infinita' filma. Zuzendarietako birekin hitz egin dugu Zinemaldiaren Euskal Zinemaren aurkezpenean.\nEuskal zinemaren uzta oparoa izango du Zinemaldiak\nKamiseta berria aurkeztu du Gipuzkoa Basketek datorren denboraldirako\nParte Zaharreko zaborren kudeaketa txarra salatu dute auzoko bizilagunek\nSail Ofizialean lehiatuko den 'La trinchera infinita' filma eta Euskal zinemaren galan estreinatuko den 'Agur Etxebeste!' dira esanguratsuenak.\nCarmen Altuna, Groseko Asanblada Feministako kidea\n"Irutxuloko Hitza erreferente bat da, Donostia nola eraldatzen ari den erakusten duelako"\nHamabietan Bermuta: Aitziber Garmendia\n"Amari esaten nion handitan gizona eta potoloa izan nahi nuela, horrek grazia gehiago egiten zuelakoan"\nZaldibiarra izatez, 11 urte daramatza Aitziber Garmendiak Donostian bizitzen eta lan egiten. ‘Txanogorritxotik otso emera’ antzezlana estreinatu berri du Viktoria Eugenia Klubean.


Aitzindariei aitortza | begiradak | GAUR8 - mila leiho zabalik\n2021 ABEN. 24\nBerrikuntza bat aurkezten denean (teoriak, teknikak, aurkikuntzak) tentagarria da meritua oso-osorik norberak hartzea. Gainera, albistean askoz ere hobeto ematen du pertsona bat, aurpegi bat, datu bat aurkezteak, aurrekari korapilatsuen berri ematen ibiltzeak baino. Azkenaldian eginiko ikerketa historiko batzuetan, fisioterapia arloan hiru suplantazio kasu deigarri aurkitu ditut. Bere garaian, hezkuntza mailan, mundu korporatiboan zein pazienteen artean ospe handia erdietsi zuten eta, gaur egunean oraindik, fisioterapiaren “errelato historikoan” letra handiekin agertzen dira aitzindari edo asmatzaile gisa. Errebisio bibliografiko xume batek, ordea, erakusten digu beraien ekarpena garrantzitsua izanik, aitortu izan ez diren iturriak izan zituztela.\nPehr Henrik Ling suediarrak 1813an sortutako Gimnastikako Errege Institutu Zentrala munduan gorputz hezkuntzaren eta fisioterapiaren sortzaile bezala aipatzen da leku askotan. Baina Lingen aurretik gimnastika bultzatu zuten espezialistak izan ziren (Fuller 1705, Tissot 1780, Guthsmuths 1793); eta badakigu kung-fu tradizio txinatarrak ere Lingengan eragin nabarmena izan zuela. Gaur egunean hedatuen dagoen bertsioaren arabera, ordea, badirudi Galenoren eta Hipokratesen garaitik inork ez zuela terapia fisikorik erabili Ling agertu arte. Bertsio hori, jakina, Lingen jarraitzaileek bultzatu zuten euren eskola indartzeko. Helburua lortu zuten: garai hartan, eskola honetatik ateratako profesionalek (sjukgymnast edo “gaixoen gimnasta”, fisioterapia eta gimnastika arloak biltzen zituzten) Suedian diziplina bi hauen jarduna monopolizatu zuten eta are, gobernuaren babesarekin, atzerrian osasun etxe asko sortu zituzten euren diziplina hedatuz: Thure Brandtek, esate baterako, terapia fisikoa ginekologia arlora eraman zuen, baita emaitza onak lortu ere eta lan eremu berria ireki; eta Henrik Kellgren Ingalaterran ezin ospetsuago bihurtu zen, eta hainbat enpresa eta klinika sortu zituen. Halere, Lingen eskolakoei terapia fisikoaren “pastelaren” zatia nahi zuten lehiakide indartsuak atera zitzaizkien.\nLehenak Ipar Ameriketako bonesetter edo “hezur konpontzaileen” artetik etorri ziren: Andrew T. Still-ek, «argitasun momentu batean» (sic), bizkarreko manipulazioetan oinarritutako tratamendu bat “asmatu” zuen, gaur egun osteopatia bezala ezagutzen dugun sistemaren abiapuntua. Bere karismari esker, terapia hau asko hedatu zen, lehenik AEBetan eta gero Europan. Garai hartako osteopatia tekniken azterketak, baina, argi erakusten du zati handi batean Kellgrenen teknikak kopiatu zituztela; Stillek eta bere jarraitzaileek, ordea, ez zuten hori sekula aitortu. Gainera, Lingen eskolarekiko jabetze hau birritan gertatu zen! XX. mendeko 80ko hamarkadan, Frantziako osteopatia eskolek Brandten teknika ginekologikoak berreskuratu zituzten, errai guztietara hedatuz eta “osteopatia biszeral” kontzeptua garatuz. Esaera zaharra aplikatuko al dugu: «Enganazalea enganatu duenari, eman bekio ez pena, baina sari»?\nHirugarren kasua Lingen eskolatik bertatik ateratako leinu batean gertatu zen: 1929an, James Cyriax mediku ingelesak “medikuntza ortopediko” izeneko espezialitate berria aurkeztu zuen, bere baitan terapia fisikoa hartzen zuena. Gainera, Cyriaxen arabera, Erresuma Batuan terapia fisikoa medikuek fisioterapeutei erakutsitako diziplina omen zen. Hau bereziki deigarria da, kontuan hartuta… Cyriax Henrik Kellgrenen biloba zela; eta fisioterapeuta artean hazia (aita, ama, osabak eta aitona). Historiari emandako 180 graduko bira honen arrazoia Europako lehia korporatiboak izan ziren: terapia fisikoa bereganatuko zuen espezialitate indartsua sortuz, Cyriaxek fisioterapeuten kolektiboa menderatzea bilatzen zuen, artean indar handiegia baitzuen; eta, aldi berean, Ameriketatik zetorren osteopata “uholdea” eragotzi nahi zuen. Zati handi batean lortu zuen: Cyriaxen bertsio hau izan zen nik fisioterapia ikasketetan ikasi nuena 1990eko hamarkadan.\nOndorio bezala: berrikuntza bat aurkezten duen espezialista batek ez luke bere aitzindarien lana aitortzeko lotsarik izan beharko, horrek ez baitu bere ospea gutxitzen. Kontrara: ez badu egiten, etorkizunean lotsagarri geratu daiteke. •


Irekia Eusko Jaurlaritza - Gobierno Vasco :: Osakidetzako Kolon eta Ondesteko Minbiziaren Baheketa Programaren bidez, 26.856 lesio gaizto eta premaligno detektatu dira, 10 urtean, abian jarri zenetik\nOsakidetzako Kolon eta Ondesteko Minbiziaren…\n\nOsakidetzako Kolon eta Ondesteko Minbiziaren Baheketa Programaren bidez, 26.856 lesio gaizto eta premaligno detektatu dira, 10 urtean, abian jarri zenetik Iturria: Irekia\n\n\nJon Darpón Osasun sailburuak nabarmendu du euskaldunen osasun-emaitzak hobetu egin direla, pertsonen etxeetara kita bidali izanaren, Lehen Mailako Arretako langileen inplikazioaren, kolonoskopien kalitatearen eta monitorizazio zentralizatuaren ondorioz.\n2009aren aurretik, koloneko eta ondesteko minbizien % 40 baino ez zen diagnostikatzen estadio goiztiarretan.\nHerritarren parte-hartzea % 72koa izan da, eta hori Estatu eta nazioarte mailan eskaini daitekeen daturik onena da.\nJon Darpón Osasun sailburuak, gaur goizean, Gasteizen parte hartu du Osakidetzak kolon eta ondesteko minbizia prebenitzeko antolatu duen jardunaldi batean. Aurten Osasun Sailak Kolon eta Ondesteko Minbiziaren Detekzio Goiztiarreko Programa onetsi eta abian jarri zenetik 10 urte igaro dira.\nOsasun sailburuaren hitzen arabera, pertsonen etxeetara kita bidali izana, Lehen Mailako Arretako langileen inplikazioa, baheketarako kolonoskopioen kalitatea eta monitorizazio zentralizatua Programaren oinarrizko euskarriak dira, eta horiek ondorioak ekarri dituzte, prozesuen kalitateari, emaitzei eta osasunean duten eraginari dagokienez.\nJon Darpónek nabarmendu du Euskadik kolon eta ondesteko minbizia prebenitzeko programa onenetako bat duela, eta erreferentea dela Estatu eta nazioarte mailan, berme, parte-hartze, eraginkortasun eta kalitate handia duelako. Gainera, ahalegin eta lan handia eta etengabea egin da bai baliabideen zuzkiduran eta inbertsioan, bai Osakidetzako profesionalen antolamenduan eta inplikazioan eta baheketan konfiantza duen eta testa bere etxean egiten duten biztanleen inplikazio ezinbestekoan ere, esan du.\nPopulazioen baheketa-programen helburua da goizetik detektatzea minbiziaren aurretiko lesioak eta hasierako estadioetan dauden minbiziak, biztanleen biziraupena eta bizi-itxaropena areagotzeko. Osasun sailburuak esan du Osasun Sailak Kolon eta Ondesteko Minbiziaren Detekzio Goiztiarreko Programaren eta egun Osakidetzak dituen guztien aldeko apustua egin eta konpromisoa hartu duela, eta, horrela, horietara berdintasun-baldintzetan, arreta integratuz eta kalitatez joko dela bermatzen dela.\nKolon eta Ondesteko Minbiziaren Detekzio Goiztiarreko Programaren balantzea\nKolon eta Ondesteko Minbiziaren Detekzio Goiztiarreko Programak berak emandako datuen arabera, egun arte, baheketaren bidez 26.856 lesio premaligno (adenoma aurreratuak) eta gaizto (minbizi inbaditzaileak) detektatu eta tratatu dira eta, horietatik, % 69,6 gizonetan diagnostikatu dira eta % 30,4 emakumeetan. Urte hauetan diagnostikatu diren minbizi inbaditzaile guztietatik, % 69 hasierako estadioetan (I-II) detektatu dira, eta horrek bizi-kalitate hobea dakar, biziraupen handiagoa eta, baheketaren aurreko egoeraren aldean, 2009aren aurretik, hobekuntza handia, orduan % 40 baino ez ziren aurkitu-eta estadio goiztiarretan.\nAzken urteotan, programak bultzada garrantzitsua izan du, eta, orain, lehen eta bigarren gonbidapenean, 50 eta 69 urte bitarteko % 100i heldu zaio, aintzat hartuta beraiei zuzentzen zaiela programa. Horrek esan nahi du berme-mailak oso aurreratuak direla. Gainera, aurtengo urte-amaierarako, pertsona guztiak, % 100, gonbidatuko dira hirugarren aldiz.\nAzkenik, Koloneko Minbiziaren aurkako Mundu Eguna laster denez, Osasun sailburuak programan parte hartzeko dei egin nahi izan du, batik bat gizonei, beren artean parte-hartzea txikiagoa baita (% 69,4 eta % 74,2 emakumeetan), aintzat hartuta gizonek lesio premalignoak eta gaiztoak izateko aukera gehiago dutela.\nJon Darpón sailburuak berriz ere esan du garrantzitsua dela parte hartzea; izan ere, proba egitea funtsezkoa izan daiteke. Guk ahalegina egiten jarraituko dugu, egunetik egunera, ez irismenean eta parte-hartzean bakarrik, baita kalitatean eta eraginkortasunean ere; horretarako, ikerketa sustatuko dugu (Osakidetzak, gaur egun, kolon eta ondesteko minbiziari buruzko 21 ikerketa-proiektu ditu abian), guztion artean, profesional, elkarte, erakunde eta herritarren artean, gure osasuna hobetzen jarraitzeko eta minbiziaren aurka borrokan jarraitzeko.\nPrograma 50 eta 69 urte bitarteko biztanleri zuzentzen zaie, guztira 591.744 pertsonari; horietatik, % 51,4 emakumezkoa da. Horrek esan nahi du Euskadiko biztanleen % 27,2ri zuzentzen zaiola, EUSTATen biztanleria-datuen arabera.\nKolon eta Ondesteko Minbiziaren Detekzio Goiztiarreko Programak eginkarietako ezkutuko odolaren testa erabiltzen du, bi urterik behin; proba oso erraza da, eta horretarako kita etxera bidaltzen da. Proba egin ondoren, proba egiten duenak bere osasun-zentroan uzten du, tramite burokratikorik gabe, eta, egun gutxian, gutun bat jasotzen du, emaitzekin.\nEmaitzak positiboak badira, lehen mailako arretako medikuak pertsonari ospitalera joateko eskatuko dio, kolonoskopia bat egitera, eta erizaintzako langileek probarako prestatzeko ohar eta aholku guztiak emango dizkiote, kolonoskopia kalitate altukoa izateko. Osakidetzako kolonoskopia guztiak sedazioarekin egiten dira ospitaleetan.\ndarpon_arreta_hobea_eu.mp3 behera kargatu (900 KB)\ndarpon_arreta_hobea_eu.mp4 10 MB\nOsasun Sailak Koloneko eta Ondesteko Minbiziaren Detekzio Goiztiarrerako Euskadiko Programaren inguruko sentsibilizazio eta informazio-kanpaina bat jarri du abian (Gobernu Bilera 2016-03-22)\nEBAZPENA, 2016ko martxoaren 8koa, Ingurumeneko sailburuordearena, zeinaren bidez Aceros Inoxidables Olarra, S.A.ri Loiuko udalerrian altzairu herdoilgaitz bereziak fabrikatzeko eta zepak birrindu, sailkatu, bahetu eta tratatzeko jarduerarako eman zitzaion…


Nekazal sektoreak bizi duen egoera larriaren aurrean nekazal elkarte guztiek bat egin dugu Elikagai Katearen Legearen berehalako aplikazioa eskatuz eta mobilizazio bateratuen egutegia plazaratu dugu.\nBehean sinatzen dugun nekazal elkarteok, agerraldi publikoa egiten dugu lehen sektoreko profesionalok bizi dugun egoera larriaren berri emateko, bereziki, abeltzain azpisektoreak, eta onartu berri den Elikagai Katearen legearen erreforma berehala aplika dezaten eskatzen diegu, batetik, Madrilgo Gobernuari eta bestetik, EAEko eta Nafarroako gobernuei.\nEkoizpen kostuen neurri gabeko igoera geldiezina (%30ren ingurukoa) ekoizleak itotzera iritsi da, hauek ez baitira gai katearen hurrengo katebegiari beren kostuak eransteko eta egoera horren isla da baserritarrak inputak ezin ordainduta dabiltzala, likidezia lortzeko azienda saldu beharra dutela askok, besteak baserriko aseguruak kentzen... Kasu guztietan, agerikoa da baserritarrak lanean arituta ere galerak dituela. Adibide argiena esne sektorea genuke, azken hilabeteotan, ekoizpen kostua litroko 0,005 euroan igo den arren, litroko kostua 0,40 eta 0,42 euroan dago eta abeltzainek litroko 0,35-0,37 bitartean jasotzen dute. Bestalde, Nekazaritzako Ministeritzaren Katearen behatokiak egindako azterketaren arabera, abeltzainek dituzten ekoizpen kostuak estali eta Elikagai Katearen Legea betez gero, azken kontsumitzailearentzako ezarri beharreko salneurria litroko 0,70 eurokoa beharko luke izan.\nHori dela eta, Gasteiz eta Iruñeako gobernuetatik emandako laguntza zuzenak oinarrizko neurrien bidez osatu beharko lirateke, Elikagai Katea gardenagoa, justuagoa eta orekatuagoa egiteko neurriak hartzea behar beharrezkoa baita. Elikagai Kateak, gure ustez, nekazal produktuentzako balio gehigarria sortu behar du, balio hori ahalik eta modurik bidezkoenean eta orekatuenean bana dadin katebegi guztien artean. Egungo Elikagai Katea, milaka ekoizle, ehundaka elikagai enpresa eta hamarnaka distribuzio katez osatua dago, eta hasieratik oinarria desorekatua da, eta ez hori bakarrik, bidegabekeriez haratago, oso ohikoak dira katebegi indartsuenen aldetik, distribuzioarengandik bereziki, botere gehiegikeria kasuak.\nOnartu berri den Elikagai Katearen Legearen erreformak jasotzen duen potentziala aitortu arren, ekoizleen aldetik, legearen berehalako aplikazioa eskatzen dugu eta horretarako, Nekazaritzako Ministeritzak, Gasteiz eta Iruñeako gobernuekin batera, Legea garatu dezatela aldarrikatzen dugu, prezioen behatokiak abian jarriz eta ahalik eta gertuen eta gure ekoizpen sistemetara egokitutako azterketak egin ditzatela, erreferentzia hauek elikagai kontratu guztietan eta kooperatibetako salerosketetan kontuan har daitezen.\nBide batez, Ministeritzari eskatzen diogu jar ditzala abian industria eta distribuzioarentzako berezko ikuskaritzak, bizkortu ditzala isun prozedurak, eguneratu ditzala katearen azterketak eta bestalde, AICA bitartez, helburu bereko autonomietako erakundeekin batera, egin dezala, ofizioz, katebegi ezberdinen artean eman ohi diren galerako salmentak eta ekoizpen kostuak estaltzen ez dituzten kontratuen aurka.\nBestalde, nekazal elkarteok bai industriari bai distribuzioari Legea bete dezatela eskatzen diegu. Beren negozio helburuek, beti epe laburrekoak, ekoizpen sektorea suntsitzen ari dira eta ondorioz, bai beraien eta baita herritarren hornidura ere arriskuan jar dezakete. Jokabide hau, guztiz arbuiagarria da eta honenbestez, gure mobilizazioen jomugan jartzen ditu.\nElikagai katea gardena, justua eta orekatua baldin bada, jasangarriagoa izango da jendarte osoarentzat, baina bereziki kontsumitzaileentzat.\nAzkenik, behean sinatzen dugun elkarteok, modu bateratuan eta datozen asteetarako, EAE eta NFE zehar antolatutako mobilizazioen egutegia plazaratzen dugu:\nNafarroa. Abenduak 28, asteartea, merkatalgune baten aurrean.\nAraba. Abenduak 29, asteazkena, erakunde baten aurrean.\nGipuzkoa. Abenduak 30, osteguna, merkatalgune baten aurrean.\nBizkaia. Urtarrilak 18, asteartea, merkatalgune baten aurrean.\nDatozen egunetan, ekitaldi bakoitzaren deialdia kaleratuko dugu, ekimen bakoitzaren xehetasun guztiak azalduz.


19:28, 15 martxoa 2012ko berrikusketa\n17:04, 8 otsaila 2012ko berrikusketa (aldatu)\nt (r2.7.1) (robota Erantsia: tr:Wismar)\n19:28, 15 martxoa 2012ko berrikusketa (aldatu) (desegin)\n[[Eslaviar]]rek sortu zuten ''Vishemir'' izenarekin eta ondoren germaniar merkatariek populatu zuen. 1229an jaso zituen hiri eskubideak eta 1259an [[Lübeck]] eta [[Rostock]]ekin ituna sinatu zuen [[Itsaso Baltiko]]ko piraten aurrean elkarrekin babesteko. Hau izan zen [[Hansa|Hansa Ligaren]] hasiera. Hiriaren garapen ekonomikoa iritsi zen orduan. 1376an izurritze latz batek 10.000 hiritar hil bazituen ere hiri aberatsa izaten jarraitu zuen Hansak iraun zuen artean.\n[[Westfaliako bakea]]k [[Suedia]]ri eman zion hiriaren kontrola 1648an. Suediak [[Pomerania (eskualde historikoa)|PomeraniaPomeranian]]n zituen lurretako hiri nagusi bihurtu zen 1653an, eremuko agintarien gortea bertan ezarri baitzen. 1803an Mecklenburgeko dukeek Wismar erosi zioten suediarrei. XIX mendean industria ugari ezarri zen hirian. Burdina, papera, asfaltoa eta teilak egiten ziren, kaia ere garrantzitsua zen eta makina bat produktu exportatu (zekaleak, gurina...) eta inportatzen (ikatza, egurra...) ziren.


azaroa 2016 - Page 2 of 4 - Zientzia Kaiera\nHilabeteko artxiboa: azaroa 2016\nAgurtzane Etxegarai, Pablo Eguia, Esther Torres, Igor Albizu eta José Ignacio San Martín Sistema elektriko garrantzitsuenak elkarkonektaturiko sare sendoak izan arren, azken urteotan interesa handiagotu egin da uharte-sareetan eta interkonexio ahuldun sistemetan, hots, sare ahuletan. Sare nagusiei lotura ahulen bitartez konektaturiko azpisistemak dira sare ahulak; hau da, urrutian kokatutako kargak eta ‘offshore’ parke eolikoak, baita sare isolatuak […]\nBot kalakari eleaniztunak, itzulpen automatikoari esker\nGizakion portaera imitatzen duen sistema informatikoa “bot” izenarekin ezagutzen da egun. Hainbat bot mota daude eta, besteak beste, webgune baten erabiltzailearekin elkarrizketa bat mantentzeko gai direnak, bot kalakariak edo hiztunak. Azken hauek, “txatbot” izena daramate. Txabotak eta erabiltzailearen arteko elkarrizketa testu bidezkoa izaten da normalean, eta egon badaude interfaze multimediak dituztenak ere. UPV/EHUko Informatika Fakultateko irakasleak, […]\nAsteon zientzia begi-bistan #129\nOryx generoko espezieak bizi diren basamortuetan ez du ia euririk egiten. Horrelako tokietan bizitzeko moldaera bereziak behar dituzte bertan bizi diren animaliak. Hasteko, ura bereganatzeko dituzten aukera guztiak baliatzen dituzte: ahal duten guztietan edaten dute ura eta, inoiz, erreketako ubide lehorretan indusketak egiten dituzte ura bilatzeko. Denbora luzea igaro dezakete urik edan gabe: 34 hilabete. Janaritik […]\nEragiten ote dute gure hauteskundeetako arauek hautatu beharreko hautetsien kalitatean? Oso esperimentu interesgarria kontatzen digu Jose Luis Ferreirak galderaren erantzuna eman nahian: How […]\nUxue Razkin Badira artea eta zientzia, olioa eta ura nahastea bezalakoa dela diotenak. Literaturaz -idatzitako arteaz- ariko bagina ere, emaitza berdina izango litzateke batzuen irudiko. Miguel Delibes de Castro biologoak –bai, Miguel Delibes idazlearen semea- esan zuen behin, zenbait adierazpen matematiko jakitera emateko, poesiaren zorroztasun terminologikoa eta edertasuna behar zirela. Hala, zientzia eta artea –azken hau edozein sortze-lan moduan ulertuta- […]\nJuan Ignacio Pérez eta Miren Bego Urrutia Ura\n———————————————————————————————————– Hiru espezie ditu Oryx generoak: Oryx gazella (orix arrunta), Oryx beisa (orix beisa) eta Oryx leucoryx (orix arabiarra). Hirurak bizi dira toki lehorretan, munduko leku idorren eta beroenetan ziurrenik. Oryx generoko espezieak bizi diren basamortuetan ez du ia euririk egiten, urtean behin gehienez ere.\nJakina, horrelako tokietan bizitzeko moldaera bereziak behar […]\nAmaia Portugal Eskuineko hanka mugitzerik ez zuen tximino batek natural ibiltzea lortu du, Suitzan egindako interfaze bati esker. Teknologia honen bitartez, garunaren eta bizkarrezur muinaren arteko komunikazioa berreskuratu dute, paralisia eragiten duen lesioaren gainetik by-pass moduko bat eraikiz.\nDuela bi urte, paralisia zuen arratoi bat mugiaraztea lortu zuten Lausanako Eskola Politeknikoak gidatutako proiektu batean. Estimulazio elektriko kontrolatua aplikatu zioten […]\nNaiara Barrado eta Itziar Garate Irailaren 14an Europako Espazio Agentziaren GAIA misioak honako irudi hau argitaratu zuen: Orain arte lortu den Esne Bidearen irudirik osoena eta zehatzena da. Bertan, 1.142 milioi izar azaltzen dira.\nIrudi honek GAIAk lehen 14 hilabeteetan jasotako datuak biltzen ditu (2014eko uztailetik 2015eko irailera). Misioaren lehen irudia edo datu multzoa da, baina ez azkena. GAIAk Esne […]\nArantxa Arzamendi Orain dela ia urtebete Zientzi Kaiera blog honetan Albert Cortina eta Miquel-Àngel Serraren beste liburu bat aipatu nuen, Gizakiak ala postgizakiak?, ¿Humanos o posthumanos? (2015). 2016an argitaratu duten “Humanidad: desafíos éticos de las tecnologías emergentes” bigarren liburu honetan, lehen aipatzen ziren ideia nagusiak berresten dira, egileek eztabaida gaiak aipatzen dituzte eta etorkizunari begira ikuspegi baikorra ematen […]\nLignina zuraren osagaietako bat da eta, horrez gain, lurrean dagoen konposatu aromatiko ugariena ere bada. Lignina zaila da degradatzen eta zelulosa zuntzak loturik edukitzen ditu. Hori dela eta, adibidez, papera egiterako orduan kendu egiten da produktua ilundu eta gogortzen duelako. UPV/EHUko Gipuzkoako Ingeniaritza Eskolako Ingeniaritza Kimikoa eta Ingurumenaren Ingeniaritza Saileko ikerketa batek egiaztatu du, lignina zura babesteko produktuak ekoizteko lehengai […]


Donostia eta Irun, ‘Bizitzaren aldeko hiriak’ | El Diario Vasco\nGipuzkoaDonostia eta Irun, ‘Bizitzaren aldeko hiriak’\nDonostia eta Irun, ‘Bizitzaren aldeko hiriak’\nDonostiako udaletxearen argiztapena unean uneko mezu eta aldarriei egokitzen zaie. / DV\nEAEko beste lau udalerrirekin batera, Heriotza Zigorraren Aurkako Nazioarteko Koalizioak deitutako ekimenera bilduko dira aurten ere\nMiércoles, 29 noviembre 2017, 13:52\nEAEko sei udalerrik 'Biziaren aldeko hiriak' izeneko heriotza-zigorraren aurkako nazioarteko mobilizazioan parte hartuko dute ostegun honetan. Hala, ostegunetik ostiralera bitarteko gauean, azaroaren 30etik abenduaren 1era, bertako eraikin publiko esanguratsuak argiztatu egingo dira. Gipuzkoan, Donostiak eta Irunek egingo dute bat ekimenarekin, udaletxeak argiztatuz. Bilboko Arriaga Antzokia, Sopuertako udaletxea, Leioako Sakonetako Kiroldegia eta Santurtziko Dorretxe Jauregia izango dira gainerakoak. Ekimenaren barruan, adierazpen bat irakurriko da, eta heriotza-zigorraren aurkako sinadurak bilduko dira.\n'Bizitzaren aldeko hiriak' nazioarteko ekimena 2002az geroztik egiten da, Heriotza Zigorraren Aurkako Nazioarteko Koalizioak sustatuta. Sant'Egidio Komunitateak antolatzen du, aipatu Koalizioak. Horren kide dira Amnesty International, 60 bat erakunde, abokatu-elkargo, sindikatu eta mundu osoko tokian-tokiko aginte. Mundu osoan barrena, 2.000tik gora hirik argiztatzen dituzte eraikin esanguratsuak herritarrak heriotza-zigorraren aurka daudela adierazteko, hala nola Montrealek, Berlinek, Genevak, Amsterdamek, Bruselak, Erromak, Lisboak, Rigak, Parisek, Nairobik eta Manilak.\n1.000tik gora exekutatu\nEta badago zer salatua, zer borrotatua, 2016an gutxienez 1.032 pertsona exekutatu baitzituzten 2015ean baino % 37 gutxiago izan ziren, baina estatistikak ez ditu barne hartzen Txinan erregistratutako heriotza-zigorrak: milaka eta milaka, kalkuluen arabera. Horixe izan zen hain zuzen exekuzio gehien egin zituen herrialdea, baina kopuruak estatu-sekretutzat jotzen direnez ez dago datu zehatzuk. Oro har, Asian eta Ozeanian nabarmen handitu zen erregistratutako heriotza-zigorren kopurua. Ekialde Ertainean eta Afrikako Iparraldean, berriz, 2015ean baino % 28 exekuzio gutxiago erregistratu ziren, nahiz eta Iran eta Saudi Arabia munduko borrero nagusietako bi izan ziren, beste behin ere. Saharaz hegoaldeko Afrikan exekuzio gutxiago erregistratu ziren, baina erregistratutako heriotza-zigor kopurua % 145 handitu zen.\nZortzigarren urtez jarraian, Amerikako eskualdean AEB izan zen exekuzioak gauzatu zituen herrialde bakarra. Europan eta Erdialdeko Asian, Bielorrusiak berriz ekin zien exekuzioei, 17 hilabeteko etenaren ondotik. Eskualde osoan, Bielorrusia eta Kazakhstan izan ziren heriotza-zigorra erabili zuten bi herrialde bakarrak.\nLos tres restaurantes con mejor calidad-precio de Gipuzkoa... según la Guía Michelin Los taxistas de Gipuzkoa se suman al paro en toda España por las licencias para Uber y Cabify


Bertako euskara - Ahotsak.eus\nBertako euskara
Amasatik Villabonara hitz egiten den euskara ez da oso desberdina. Tolosakoarekin ere ez dauka alde handiegia. Euskara batua ulertzeko arazoak izaten zituen hasieran. Telebistako esatarien euskara batuaren inguruko anekdota.
\nHizlaria(k): Sasiain Sasiain, Juanito\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan VIL-012-026 kodeko bideoa nahi duzula aipatzea: ahotsak@ahotsak.eus\nAmasatik Villabonara hitz egiten den euskara ez da oso desberdina. Tolosakoarekin ere ez dauka alde handiegia. Euskara batua ulertzeko arazoak izaten zituen hasieran. Telebistako esatarien euskara batuaren inguruko anekdota.\nData: 2011(e)ko abuztuaren 18a\nGaia(k): Aisia » Kultura » Telebista , Euskara » Euskalkia, herri hizkerak, euskara batua\n- Ze galdetu nahi nizun... euskerana ta...hemen nola punta batetik bestea kanbiatu iten dan hitz egiteko era ta...\n- Hemen Amasatik Villabona kanbiatze alda hizkera?\n- Bah... ez. Oain, batua... euskara batua atea da ta hoi batzuk ikasi in due. Ta gu...lengo zea... esango nuke hitz batzuk hartuta dazkau batuanak baiño...gutxi. Oain batzuk... batua gehio hitz egiten due ta... Ni askotan...askotan akordatu izandu naiz [...] idatzi igual [...] ta ze... hor... ze esan nahi du idatziak? Eta zea, oan bai, oan badakit, irakurrita. Idatzizko [...] irakurri, letu. Aurrenetikan, ze esan nahi du hitzak? Holako zeak bai! Ta batzuk, noski, gehiegi hitz egiten due holakua, kanbiatu... hoixe. Gañontzian...\n- Ta telebision aitzen dezuenean, entenditzeko moun bai?\n- Telebixiyun ta...hor...pelotan ta Eguskitza ta Joxean Tolosa ta ibiltzen dia ta “a dos jaun andre, a dos ta a dos” esaten dittuenian aurrenetikan “zer da hoi?” ta oan biak igual, san nahi du, oseake enpate.\n- Ta “punta laster” ta...\n- “Punta laster” ta bai holakuak bai! Holakuak, hoik, hoik ateatakuak dia! Hoik ateata ez dakit... zeiñek ateatakuak izango dian baiño...! Hoik esaten dute behintzat! Aurrenetik “punta laster” ta...\n- Ta telediariok eta aitutakon, entenditzeko moun bai?\n- Telediarioei eta nik ez diet holako kaso haundiyik iten telediarioei ta hoidi eh! Nik telebisiyuan...pelotako partiduk o hola baldin bada ta bai gustatzen zait [...] kustia ta, baiño gainontzean ni oso...oso antiguala naiz eh! Telebisiyua ta txoakeyak ta... batez! Ez diot holako kaso haundiyik iten. Aitzen eoten naiz baiñon... holako zea haundirik ez.\n- Ta geo euskeran kontua dala ta... hemendik Tolosa’re kanbiatze al da?\n- Gutxi! Ya pixka bat hor... Alegia aldea ta pixkat gora aldea hasi ezkeo pixka bat geixio igual baiño... [...] Tolosa... ez daka asko kanbiatzen.\n- Esaten baitue Tolosako hizkera dala polittena ta garbiña ta...?\n- Ez al due esaten?\n- Ez dakit ba... hemendik Tolosa ez da asko...nei ez zait iruitzen behintzat!\n- Tolosaldekua behintzat...hemen ingurukua ote dan hola...euskeraik garbiña ta polittena ta... ez al dezu beñe aitu hoi?\n- Ez det aittu beñe...\nEuskara batua eta bizkaiera ikasi zituen\n"Don, don, kikilikon" saioan kolaboratzaile asko\n"Dragoi Bola" marrazki bizidunetako itzulpenak\nBatua ulertu ez baina beharrezko\nEuskalkia dutenak euskalkirik ez dutenei burla?\nEuskarak sortutako elkar ulertu ezinak\nBaserriko ekonomia nolakoa zen\nTelebistako betoa kendu zutenekoa\nIrañetako eta Urritzolako euskara


About: Walter Hermann Nernst\nWalter Hermann Nernst (Briesen, 1864ko ekainaren 25a - Ober-Zibelle, 1941eko azaroaren 18a) Alemaniar fisikaria izan zen. Kimika-fisika modernoaren sortzaileetako bat da. Kimikako Nobel saria eman zioten 1920. urtean, termodinamikaren hirugarren printzipioa azaltzeagatik. Lanpara goria sortu zuen; Voltaren pilari buruzko teoria bat eman zuen; eta erreakzio-lastertasuna, gasen disoziazioa eta banaketa-legea aztertu zituen.\nWalter Hermann Nernst (Briesen, 1864ko ekainaren 25a - Ober-Zibelle, 1941eko azaroaren 18a) Alemaniar fisikaria izan zen. Kimika-fisika modernoaren sortzaileetako bat da. Kimikako Nobel saria eman zioten 1920. urtean, termodinamikaren hirugarren printzipioa azaltzeagatik. Lanpara goria sortu zuen; Voltaren pilari buruzko teoria bat eman zuen; eta erreakzio-lastertasuna, gasen disoziazioa eta banaketa-legea aztertu zituen. (eu)\nWalter Hermann Nernst (eu)\ndbr:Walter Hermann Nernst\nwikidata:Walter Hermann Nernst\ndbpedia-cs:Walter Hermann Nernst\ndbpedia-de:Walter Hermann Nernst\ndbpedia-el:Walter Hermann Nernst\ndbpedia-es:Walter Hermann Nernst\ndbpedia-fr:Walter Hermann Nernst\ndbpedia-id:Walter Hermann Nernst\ndbpedia-it:Walter Hermann Nernst\ndbpedia-ja:Walter Hermann Nernst\ndbpedia-ko:Walter Hermann Nernst\ndbpedia-nl:Walter Hermann Nernst\ndbpedia-pl:Walter Hermann Nernst\ndbpedia-pt:Walter Hermann Nernst\ndbpedia-wikidata:Walter Hermann Nernst


China New Design 4 heldulekuak EMS gailua argaltzeko elektro argaltzeko muskuluak estimulatzeko makina lantegia eta hornitzaileak | Nubway\n4 helduleku Emsculpting Argaltzeko Makina\nDiseinu berria, 4 helduleku ditu EMS gailuak muskuluak argaltzeko elektro argaltzeko estimulazio makina\nPultsuaren zabalera 310us ±% 10\nPantaila 12,4 hazbeteko pantaila gogorra\nTentsioa AC220V + 10% 10A 50HZ, 110v ± 10% 10A 60HZ\nHoztea Aire Hozte\nZer da HI-EMT?\nHelburu estetikoetarako diseinatutako HI-EMT gailua, intentsitate handiko 2 (bi) aplikatzaile dituena. Puntako teknologia da gorputzaren inbasio ez inbaditzailean, koipea erretzen ez ezik, MUSKULUA ERAIKITZEN baitu.\nGainera, tratamenduak ez du anestesiarik, ebakirik edo ondoezik behar. Izan ere, pazienteak eseri eta erlaxatzeko gai dira, gailuak minik gabeko 20.000 crunche edo okupa baino gehiagoren baliokidea egiten duen bitartean.\nHI-EMT (Intentsitate Handiko Muscle Trainer Elektromagnetikoa) medikuntza estetikoan erabiltzen den teknologia medikoa da. Eremu elektromagnetiko bideratua erabiltzen du, intentsitate maila seguruan. Eremu elektromagnetikoa ez da inbaditzailea gorputzetik igarotzen eta neurona motorrekin elkarreragiten du eta, ondoren, muskulu kontrakzio supramaximalak eragiten dituzte. Eremu magnetikoa gaixoaren ehunarekin elkarreragiteko muskuluak indartzeko eta berriro hezteko erabiltzen den teknologia mediko ez inbaditzailea.\nBorondatezko gihar uzkurduren aurka, uzkurdura supramaximalak burmuinaren funtzioarekiko independenteak dira. HI-EMT frekuentzia sorta zehatz bat erabiltzen du, jarraian bi estimulazioen artean giharrak erlaxatzea onartzen ez duena.\nAurreko: 3 uhin-luzera diodo laserra kentzeko makina eramangarria\nHurrengoa: Txinako handizkako Txina Israel Teknologia RF Zatikako Urrezko RF Mikroorratza / Needless Face and Body Beauty Machine\nEmsculpt Pisua galtzea


'Sra. Polaroiska': Emakume Jakintsuen Kontseilua - bizkaie.biz\nBizkaie! 2020-12-01 09:58 Kulturea\n2020ko abenduaren 1ean, 18:00etan.\nAzkuna Zentroko kide diran Sra. Polaroiska talde artistikoak (Alaitz Arenzana eta Maria Ibarretxe) proponidutako topaketa-zikloak, Emakume Jakintsuen Kontseiluak, bosgarren saioa egingo dau Adelina Moya jakintsuaren eskutik.\nOrain arte, lau jardunaldi egin dira, hainbat gairi buruzkoak: antropologia soziala, euskerazko poesia, euskal feminismoa edo errefuxiatuen egoera soziala, betibe ikuspegi feministatik. Saio horreetan, ondoko jakintsuek parte hartu dabe: Dolores Juliano, Argentinan jaio (1932) eta Videlaren estatu-kolpearen ondoren Bartzelonara erbesteratutako antropologo soziala; Amaia Lasa, poesia euskeraz idatzi eban lehen emakumeetako bat; Garbiñe Mendizabal, genero-bardintasunerako aditua eta aholkularia; eta, azkenik, Luisa Menéndez, Ongi Etorri Errefuxiatuak Bizkaia plataformako ekintzailea.\nAzken urteotan, Sra. Polaroiskak jorratutako lan-arloagaz bat etorriz, hau da, genero-ikuspegitik erreferenteak eta ahalduntzea sortzea ardatz hartuta, Emakume Jakintsuen Kontseilua sei topaketez eratutako zikloa da, hainbat esparrutako profesionalak diran emakume helduakaz egitekoa. Alkarrizketen bidez, emakume horreek beren bizi eta lanbide-esperientziak transmitiduten eta konpartiduten deuskue eta erreferente lez agertzen dira. Jakinduria batzeko eta konpartiduteko proposamena.\nAlaitz Arenzanak eta Maria Ibarretxek eratzen dabe Sra. Polaroiska kolektibo artistikoa: Euren obrak zinema esperimentala, ekintzako artea eta sorkuntza eszenikoa eta koreografikoa ditu ardatz. 2017an, Gure Artea saria irabazi eben, sorkuntzan egindako jarduereagaitik eta nazinoarteko arte-zentro eta jaialdi askotan erakutsi ditue pieza eszenikoak eta ikus-entzunezkoak: Artium Museoa, Reina Sofía Museoa, Guggenheim Museoa, Stockholmeko Cervantes Institutua, Manchester, Parisko Festival des Cinémas Différents, Casa Encendida, Bilbao Arte Fundazinoa eta bestelakoetan.\n2019ko irailaren 19an, Dolores Julianoren eskutik.\n2019ko abenduaren 10ean, Amaia Lasaren eskutik.\n2020ko uztailaren 2an, Garbiñe Mendizabalen eskutik.\n2020ko irailaren 17an, Luisa Menéndez-en eskutik.


Konexiua oso gaizki ibili da, eta berandu bada ere, eguneratzen nabil argazkixekin\nEdarki bizi gera, inor ez litzateke gu baino gaizkixo bizi bihar. Horregatik, egunen batian ni lehendakarixa izaten banaiz, danak behartuko ditxut Pierra bat itxera!!!\nBigarren egun hau normalian Pierra Menta, lasterketari izena ematen dion tontorran ingurura izaten da, eta aurtenguan ere horrela in nahi zaben, Roselandeko presaruntz juten. Etaparik luziena izaten da, atomarporkleta daolako tontorra.\nBaina elur baldintzak ez dira onenak izan. Atzo 90 zm elur hautsetan eskiatu genduala kontatu nizuen, eta lasterketa zihar eurixa egin ahal zuala. Lasterketa primeran salbatu zan, baina arratsaldian hasi zan eurixa ero sirimirixa, eta gabian ere jardun duala esan leike. Horrenbeste elur botata, eta 2200mtara arte eurixa egingo zuala ikusitxa, elurrak pisua hartzen dau eta elurjausi asko eta handixan egon leikez. Gaurko elurjausi arriskua 4kua zauan (5eko eskalan) hau da, oso oso elurjausi arrisku handixa. Horrela ezin leike mendirik egin. Horregatik, gaur 2000mtako kotara ixo gera altuen, eta ibilbide osua basotik izan da.\nIbilbidian deskribapena: Egun honetan tokatzen dan bezela, irteeran 150mtako igoera jarri dabe Le Chornaisera, eta gero Areches herriraino bajatzen ginan eskiatzen. Herrixa korrika zeharkatu, eta StGuerin presaruntz hasi gera. Hortik Pasage de la Charmette alderuntz zan lehenengo 700m inguruko igoera, baina ez gera goraino ixo. Berriz magal berera, hau da, St Guerin aldera jeitsi, eta Arecheseko pistetan sartu gera, pistaz kanpo noski, teleaulki baten azpitik beste 700m inguruko igoera bat. Berriz StGuerin aldera bajatu baso itxi batetik, eta Charmette azpiruntz hirugarren ixoera, 350m ingurukua. StGuerineko presara bertara bajatu, eta berriz pistetara ixo gera baso batetik, beste 350m inguruko igoera itxen, pista guztiak zeharkatu, eta baso itxi batetik Le Chornais ostera jeitsi ostian, helmugara.\n23kmtako ibilbidia zala esan arren, fisher surprise, 28km pasakua izan da eta 2300m positibo ingurukua. Atzo eski berrixak izurrau ostian, gaur eski zaharrekin urten naiz. Lehenengo igoera ez da nere fuertia izaten, eta ondorengo Arechesera bajadan asko igarri dot, ez dabe batere korritzen eta jende pila batek pasatu nau. Herrixan korrika ere ez da nere fuertia, eta hor ere ezin posturik irabazi.\nEskixak jarri ditxugunian Angel eta Joseba aurretik zijuazen, eta beste danok batera, Rober eta Iñigo, Aitor eta Ander eta Javi eta bixok. Bi huellatara zauan zabalik, eta haseran demaseko kolak in dia, ezin genduan aurreratu, ez bagenduan bidia zabaltzen jun nahi, beraz, kolan mantxo ixo, eta zeozer jan eta edaten juteko aprobetxatzen jun gera. Ondarrutarrak etorri dia lasterketa ikustera, eta eurak ikustian jota animatu naiz, ixa erori ere beste batzuk aurreratzen. Xabik akojonauta, buruakin ibiltzeko esaten dit, kar kar kar\nBideua ikusteko https://goo.gl/photos/Q8LDhjhKsQ8KjuSq9\nLehenengo igoera luze honen azkenengo metrotan huekuak zabaltzen hasi dira, eta hasi gera postu batzuk aurreratzen. Onena, lasai ixo geranez, gaurko lasterketari 700m kendu dizkiogun sentsaziuakin iritsi gera, nahiz eta aurrekuekiko aldia asko handitxu dan\nLehenengo jeitsieran erdixan Angel geldik zauan. Eskixa hautsi duala, eta Josebari abixatzeko mesedez, ia eski bat aurkitzen zuan. Ufff, ze putada!!! Etapa haseran eskixa lagako dizun bat bilatzia ez da batere erretza, horrelako etapa ixa oso bat lagako dizuna, materixalak sufritzen duanakin. Animuak eman eta aurrera in dogu. Jeitsieran aurrerago, lasterketako neska bat erorita eta beste bi parte hartzaile berakin zaozen. Hanka inmobilizatu nahiean zabizen, eta neska kriston ohiuak itxen. 2010eko hartako Josebataz akordau naiz, tibia eta perone antza zaukan. UF UF UFFFF. Hor konturatzen zera hemen jeitsieran bi minutu eta postu batzuk galtziak ez duala batere inporta!!! Batzutan leihakortasuna zainetaraino sartzen jaku, eta 136. itxeko asko arriskatzen dogu. Guri ez digu merezi, gu oporretan gaoz!!! Hona disfrutatzera etortzen gera!!! Jeitsiera bukaeran hanka hautsitako neskakin bikote itxen zuana aurreratu dogu, eta animuak eman, eta ondoren, aldaketan Joseba ikusi dogu, eta abixatu diogu Angelena, eta eski bila hasi da. Jeitsiera elur astunakin zauan, baina gu pasatzerako bidetxo bat eginda, eta ez dogu denbora gehixegi galdu hemen.\nBehian Iñigo, Rober eta Aitor eta Anderrekin geunden. Berriz 700mtako igoera aurretik, eta ez zauan atasko askorik. Aurreko igoeran deskantsatutakuak atara ditxugu, eta di-da di-da jendia aurreratzen hasi gera. Usten dot beste euskaldunak atzian laga ditxugula, baina begiratu ere ez dogu in atzera. Oñatiarrez gain, gaur Ondarrutarrak ere etorri dia lasterketa ikustera, eta han zaozen berriz danak animuak ematen. OEOEOE, EZ DAKIZUE ZENBAT ESKERTZEN DIAN ANIMUAK!!! AUPA AUPA!!!\n2.igoera erdixan Oñati eta Ondarrutarrak\nJavi eta bixok egurrian!!\nBideua ikusteko: https://goo.gl/photos/498MmnoSwUtNUi3i8\nAzken metrotan Vendrel (Gorizeko guarda, 17 pierra dauzkana, aurreko urtian Otxoakin egin zuana) eta Dani bere bikotia harrapau ditxugu. Danik animau gaitxu, eta galdetu diet aber ze pasatzen jakuen. Hauek kriston sasoia dauke, eta arrarua egin jata guk harrapatzia. Vendrel gaixorik daola esan digu. Tokatelos, tipua gaixorik, eta guk justu justu harrapatu dogu, kar kar kar. Ze krak!!!\nEta jeitsierara allau gera. Baso itxi bat, eta elurra oso umela zaonez, sakona zauan, eta eskixak beheraino sartzen zian, beraz, leku askotan elurripe, sustarren eta harrixen gainian eskiatu dogu. Hau pierra da, badakigu nora gatozen. Hemen ez dau balio esatia eski berrixak dia eta zaintzia nahi ditxut.\nHor ere postu gehixegi ez galdu arren, batzuk galdu ditxugu, eta hurrengo 350mtako igoeran sartu gera. Berriz ere egurrian, gorputzak aguantatzen zuanez, ba eman!! Berriz jende dexente aurreratu dogu, eta Vendrell eta Dani azken metrotan (jeitsieran asko atara digute, hauen eski maila demasa da!!).\nAzken igoera haseran pasatu dogun zubixa. Ikusgarrixa!!!\nOndoren StGuerinera jeitsi, eta azken igoeran sartu gera. Teorian 350mtako igoera zan, baina hau pierra da!! Sorpresak sarri egoten dia.\nHasi gera baso itxi batetatik ixotzen, leku askotan huella bakarra zaola. Lehenengo metrotan jendia aurreratzen hasi gera, seguruenik zer zatorren kontziente izanbe, eta eskerrak, kar kar kar. Berua, goizetik izerdi asko bota dot, eta indarrak fallatzen hasi jataz. Halere, lantzian lantzian besteren bat aurreratzen genduan. Baina gasolinia gastatzen. Jan dot, baina... gasolinia gastatzen, eta bitxixena, halere jendia aurreratzen. Ez gaitxu inork aurreratu, baina luze, oso luze egiten ari jatan ixoera. Pistetara iritsi gera, eta pistak zeharkatu bihar genitxuan. Jeitsiera luze bat jarri digute fokekin. Ufff, hor ere ezin bueltia eman. Javiri foka bat urten jako, eta aldatzen geratu bitxartian aurrera in dot. Azken igoeratxua falta zan, eta noski, indarrak falta zian. Puta soria!!! Baina halere, jendia gu baino gaizkixo zijuala ikusten genduan. Vendrell eta Dani ere ikusi ditxugu, baina igoera honetan ezin harrapau... eta jeitsiera hasteko gutxi falta zanian, bata bestiari gomatik tiratzen zijuazen bikote batekin mobidillia euki dot.\nAlboko huellatik zijuazen, eta ni ritmo bizixauan eskumako huellatik. Ez zauan inor gehixo ez eureri eta ezta neri ere traba itxen. Ni aurreratzera nijuan atzekuan parera allau naizenian, aurrian tiratzen zijuanak nere huellara sartzeko keinua in dau, eta abixatu diot ni nijuala huella horretatik. Atzera begiratu, entzungorrana in eta nere aurrian sartu da. Bera ondo sartu da, baina bigarrena nere parian zijuanez, ni bixen artian geratu naiz. Honek pentsatzen zuan ni geratu ingo nintzala bixeri pasatzen uzteko edo? ez dakit, baina neretzat batere kiroltasunik gabeko maniobra bat egin dit, eta esan diot oso gaizki egin duala, eta bigarrenari ez diot utzi ni nijuan huellan sartzen. Orduan bigarrena lekua hartzeko bultzaka jarri jata, eta ni eusten. Buelta maria batera allau gera, eta huellatik kanpora urten naiz aurreratzeko eta lehenenguan aurretik eman dot bira. Lehenak eskixak zapaldu, eta foka bat atara dia bultzakada artian. Foka sartu eta abantau naizenian tipuak esan dit oparixa eraman dotela, frantses perfektuan. Bigarren pausuan konturatu naiz bastoia jota okertu diala eskixakin gainian zapalduta, momentu horretan. Hain nekatuta nijuan, atzera begiratu ere ez dotela egin, ezta hasarratu erez, jua jua\nMetro gutxi falta zian tontorrerako eta han zaozen berriz euskaldunak. Bastoi bat eskatu, eta laga die. Ze ona!!! Eta azken jeitsieran sartu gera!!! Porru inda, baina pozik, eta errespetuakin, ze bazakigun piñari estu batetik jeistia tokatuko jakula!! eta halaxe izan da. Uf uff, gu pasatu orduko elur pilua kenduta, piñu artian entresaka itxen bajau gera, kar kar kar. Gaur bai, pare bat jeitsiera pierramentero egin ditxugu!!! eta halako batian iritsi gera helmugara!!!\nGaur bai, benetan ospakizun handixa egin dogu, osorik iritsi geralako. Ikusi dogun guztian ondoren, oso kontent!!!\nOso egun akzidentaua izan da. Angel Olasok lehenengo jeitsieran ostian lortu dau beste eski bat, eta aurrera jarraitxu dau, baina ondoren bere bikote Josebak ere eskixa apurtu dau. Halere, honek ere demaseko potra euki dau, beste eski bat topau dualako. Joe, loterixia egun berian bi aldiz tokatzia bezela da hori!! Bukatzia lortu dabe bixek AUPA!!! Baina suerte txarraua euki dau Iñigo Ligerrek. Azken jeitsieran kolpe bat hartu, eta minduta zekarren bikian zuntz haustura txiki bat in omen dau. Bixar ezingo da urten, eta Roberrek ez dakigu zer egingo daban, bakarrik, besteren batekin Iñigon dorsalakin edo zer. Aber ba zer gertatzen dan. Baian ez esan inori eh?\nGora ixo, dutxau ta bazkaldu, ondoren si esta, eta.... oin masajera!!! txintxarebintxa!!!\nEta gero eskixak prestatzera bixarko\nEdarki bizi gera, inor ez litzateke gu baino gaizkixo bizi bihar. Horregatik, egunen batian ni lehendakarixa izaten banaiz, danak behartuko ditxut Pierra bat itxera!!! Seguru botu pila bat eukiko nitxuala!!!


gazte literatura: April 2015\nVoltaire kaleko abenturak – 3\nBarduchon antikuariaren lagun baten arte-galerian, obra garestiagoak eramateko aukera izanda ere, kopia kaskartxo bat lapurtu dute soilik. Hasieran lapurreta ezdeusa ematen duena garrantzi handiagoa hartzen joango da ikerlari-taldeak bere lanarekin aurrera egin ahala. Zergatik eta zertarako ebatsi balio eskaseko hura?\nAretoan azaldutako oihal zerrendatxo batek eramango ditu Voltaire kaleko taldekideak lapurrarenganaino. Baina beranduegi, hilik topatuko baitute!\nBat-batean, Fabok –Annetteren laguntzaz– bere neskalagunari, Malikari, urtebetzean erosi beharreko oparia dela, Lalouk interneten egindako aurkikuntza bitxiak direla edo Valentinek aldizkarirako egin behar duen erreportaia dela; horiek guztiek eramango dute ikerketa Ekialdeko Haizea lurrin berriraino. Lurringileak susmopean geratuko dira azkar asko. Izan ere, Voltaire kaleko ikertzaile finek lapurreta eta hilketaren arteko zerikusia argituko dute bere jarduera burutsuarekin.\nOso istorio entretenigarria, aurrekoak bezala, ezin utzizko irakurketaz gozaraziko dizuna. Zeren zain zaude liburutegira joateko?\nVoltaire kaleko abenturak – 3 ERRETRATU FL...


Sopelan: 2020 martxoaren amaieran %10,7 langabezian – Sopela.net\nSopelan: 2020 martxoaren amaieran %10,7 langabezian\n2020 apirila 24 by Willy Iruzkinik ez\nLangabezia gora joan da\nDatu orokor guztiek horrela ematen zuten aditzera, eta horrela ere suertatu da Sopelan. Sopela.net-ek hiruhilero argitaratzen ditu langabeziaren datuak gure herrian eta oraingo honetan oso egoera berezian bizi gara COVID-19 dela-eta. Sopelan ere, nahiz eta teorian hainbat enpresatan ABEEak ezarri (aldi baterako enplegu-erregulazioko espediente… erdaraz ERTE) eta horko langileak ez dira zenbatzen langabeziarako, langabezi tasak nabarmen egin du gora martxoan.\n%10,7 % langabezia Sopelan: 735 lagun\nUne honetan Sopleak % 10,7 langabezia du, 735 bizilagun. Egoera kokatzeko azken hilabete hauetako datuak gogoan izatea ezinbesteko da: 2019. urtearen amaieran (abenduan) gure herrian 637 langabetu zeuden, (%9,4); urtarrilean 630 (%9,1) eta otsailean 654 (%9,5). Beraz martxoan puntu bat baino gehiago hazi da langabeziaren datua. Honez gain, azpimarratu behar da martxoko langabetu gehienak zerbitzu sektorean sortu direla, 556 hain zuzen ere, alegia 4 langabetuetatik 3 zerbitzu alorrekoa da.\nEmakume gehiago: % 12; eta adinenekoak\nMartxoko 735 langabetu hauetatik, 400 (% 12) emakumeak dira eta 335 (% 9,4) gizonak. Adinari erreparatuz, gizon eta emakume guztien artean, 385 lagunek 45 urtetik gorakoak dira, alegiak langabetuen %52,4.\nHilero, kontratazioan prekarietatea nagusitzen dela esaten badugu, martxoan prekarietatea ia erabateko izan da. Martxoan 156 kontratu sinatu dira, eta hauetatik guztietatik 143 behin behinekoak (tenporalak) izan dira; bakarrik 6 behin betikoak (finkoak) eta aurretiaz zeuden behin behinekoen artean 7 soilik bihurtu dira behin betiko.\nAzaletik aipatuko ditugu Bizkaiko eta EAEko datuak. Bizkaiko langabezia tasa % 13,1ekoa da eta EAEn % 12; Abenduan Bizkaikoa %11,7koa zen eta EAEkoa %10.7.\nBizi garen osasun larrialdi egoera honetan “gakoa ez da ekonomia edo osasuna. Ekonomiari eutsi behar zaio, baina ez pertsonen osasunen kaltetan” (Mertxe Aizpuruak, EHBilduko eleduna Kongresuan)


Eliza kongregazional - Wikipedia, entziklopedia askea.\n(«Kongregazionalismo» orritik birbideratua)\nElsternwickeko Eliza kongregazionala\nEliza kongregazionala kalbinismoa jarraitzen duen edozein eliza kristauren izena da, gobernu "kongregazionalista" egiten badu, hau da, elizarena berarena. Sistema honetan kongregazio bakoitzak bere eliza kudeatzen du modu independentean eta autonomoan.\nEliza kongregazional askok euren jatorria "Jatorrizko eliza kongregazionalean" kokatzen dute, Roberto Brownek 1592an argitaratutako lanean oinarritzen den eliza mota. Ingalaterran lehenengo kongregazioen lehen pausoekin "separatista" eta "independente" izena hartu zuten, presbiteriarretatik ezberdintzeko, biak direlako kalbinista. Herrialde horretan, oraindik orain, independente izena ematen zaie eliza kongregazional batzuei.


Chat Erruleta - video chat danimarkako neska - BIDEO-TXATA ERAKUTSI ERRULETA!\nChat Erruleta - video chat danimarkako neska\nGelditzeko komunikazioa, egin klik"Stop"botoia\nChat Erruleta danimarkako bideo-txata, horri esker, anonimoki betetzen neska eta mutil guztiak mundu osoko erabiliz webcam bat eta mikrofono batNabarmendu barietate bat da, ausazko bideo-txata laguna (ez duzu jakin nola izango da zure etorkizuneko laguna). Hasteko txateatzen chat erruleta, bisitaria sartu behar zure genero berriketan zen haren bila solaskide kontrako sexu esklusiboki (bilatu pertsona haien sexua, zehaztu du genero kontrako bere). Hurrengoa behar duzu, egin klik"hasi bilaketa"eta, ondoren, txat izango duzu eskatu ahal sarbidea webcam eta mikrofonoa. Klik"onartu"botoia, laster izango duzu (segundotan) bat ikusiko laguna.\nHau da egin, besterik gabe, minutu gutxi batzuk\nBada, ez duzu nahi da, eta aldatu nahi baduzu, egin klik"hurrengo"botoia.\nLehen, ziurtatu duzula konektatutako kamera portu eta instalatu gidariaren.\nOndoren aktibatzea bilaketa-leiho bat agertuko dela dio"Ezarpenak".\nPrograma galdetzen sarbidea behar zure gailua, eta, beraz, duzu, besterik gabe, onartu behar (botoian klik egin"Onartu"). Ondoren, sakatu botoia"Gonbidatu"zein da goiko eskuineko izkinan chat ikusiko duzu formularioa honako lerroak.\nbete sex bideo-txata neska Datazio harremana Free chat bideo Datazio izen-ematea free video hitzaldian neska helduen Datazio argazki video topaketak bideo Datazio online izen-ematea ez video chat Datazio


UDAk barik Hernanik hartu du lidertza - Aretxabaleta - Goiena.eus\nUDAk barik Hernanik hartu du lidertza\nJulen Iriondo 2009-02-22 12:55\nAsteburuan ez da izan Preferente mailako liga jardunaldirik. Dena dela, bere garaian zikloiagatik atzeratutako partiduak jokatu dira. Aretxabaletak lidertza eskuratzeko modua zuen Pasaian irabazi ezkero, baina galdu egin zuen. Hernanik ere bazuen atzeratutako partidua; hernaniarrek irabazi egin zuten eta eurek kendu zioten lidertza Aloña Mendiri.\nGehiagorako merituak egin arren punturik gabe itzuli zen Aretxabaleta Pasaiatik. Lehenengo zatia husna amaitu zen, eta bigarrena hastearekin iritsi zen etxekoen lehenengo gola, korner batean. Laster berdindu zuten aretxabaletarrek, Haritz Igartuaren bitartez.\nGaraipenaren bila joan ziren orduan Gordobilen mutilak, baina aurkako falta batean lo hartu eta Pasaiak egin zuen bigarrena. Berdintzeko bi aukera on izan zituen Aretxabaletak, azken gola ere etxekoek egin zuten, ordea, luzapenean. Aretxabaletak bezala atzeratutako lehia izan du Hernanik asteburuan; irabazi eta bera jarri da lider.


Itsas portuen erradiografia bat | Kultura | Berria\nZura eta ura egitasmoaren sortzaile eta sustatzaileak, Aquariumeko atzoko aurkezpen agerraldian. MAIALEN ANDRES / FOKU Tamaina handiagoan ikusi\n2022ko urtarrilak 22 - Donostia\nKonrado Mugertzaren argazkiak eta Euskal Herriko hainbat idazleren testuak uztartzen dituen Zura eta ura egitasmo artistikoa aurkeztu zuten atzo Donostiako Aquariumeko T aretoan. Proiektu horrek Euskal Herriko itsas portuen paisaia eraldaketa du langai, eta eraldaketa horrek dakartzan gogoetak plazaratzea du jomuga.\nAquariumeko aurkezpen agerraldian, egitasmoaren bultzatzaile nagusiak, Konrado Mugertzak, «elkarlanetik jaiotako artefaktuaren» nondik norakoak azaldu ditu, egitasmoa babestu duten eragileetako ordezkariekin batera; azken horiek, hain zuzen ere, Kultura, Lankidetza, Gazteria eta Kirol zinegotzi Harkaitz Millan, Laboral Kutxako ordezkari Arantxa Olaizola eta Donostiako Aquariumeko zuzendari Esther Irigarai dira. Halaber, Zura eta ura lanean idazle eta frantsesezko itzultzaile gisa jardun duen Itxaro Bordak ere parte hartu du aurkezpen ekitaldian.\nMugertzak adierazitakoaren arabera, Zura eta ura «aurrerapenari deika dagoen proiektu fotografiko-literarioa da, aurrera egin ahal izateko atzera begiratzea proposatzen duena». Azaldu du obrak Euskal Herriko arrantza portuetako eraikuntza ereduari erreparatzen diola, eta baita portuotako materialek izandako garapenari ere, hamarkadak joan, hamarkadak etorri: «Zuraren gisako materialen iragatearen inguruan sakontzen du, eta, halaber, eraikuntzarako material sintetikoek zura ordezkatzean sortu zuten nortasun galera bistaratzen du».\nBestalde, antolatzaileek argitu dute Zura eta ura ez dela proiektu «bakan eta autonomo soil bat»: Donostiako Aquariumak Bilboko Itsas Museoarekin elkarlanean garatutako egitasmo artistikoa da, eta obraren lehendabiziko aurkezpena, hain zuzen, Bilbon bertan egin zuten, irailaren 21era arte Itsas Museoan ikusgai izan baitzen.\nMugertzak gogoan izan ditu ditu egitasmoan parte hartu duen Humberto Astibiaren hitzak, aurkezpenean: «Ur azpitik datorren lana da». Keinu egin dio obraren itsas kutsuari, batetik, eta erakusketarako sarrera akuario arteko korridoreetan barrena egiteari, bestetik.\nAquariumeko argazki eta testu erakusketan ez ezik, liburu batean ere gorpuztu dute Zura eta ura; bertan, Euskal Herriko hainbat idazlek eta sortzailek Mugertzaren argazkietatik eratorritako hausnarketak idatzi dituzte. Parte hartzaileak hauek dira: Humberto Astibia, Leire Bilbao, Unai Elorriaga, Jesus Mari Lazkano, Anjel Lertxundi, Miren Agur Meabe, Felipe Murelaga, Jokin de Pedro, Jon Ruigomez, Kirmen Uribe, Arantxa Urretabizkaia eta Itxaro Borda.\nMuga geografikoez harago\nBordak berak adierazi du idazki oro, gainera, lau hizkuntzatara itzuli dutela: euskaraz, gaztelaniaz, ingelesez eta frantsesez irakur daitezke. Ahalik eta jenderik gehienari ulergarria izango zaion produktua eskaintzeaz harago, «Euskal Herriko muga geografikoen eta ez hain geografikoen afera» izan du ahotan Bordak: «Euskal kostaldea ez da Irunen edo Hondarribian [Gipuzkoa] bukatzen; Hendaiatik [Lapurdi] harago ere, badira lan horrek errepresentatzen duen guztiarekin bat egiten duten errealitateak, eta, are gehiago, Bordeletik [Okzitania] Finisterrara [Galizia] badira portu ugaritan errepikatzen diren zenbait testuinguru».\nHorrekin batera, idazlanek, hitzen bidez, argazkietan fisikoki ikusarazten dena «janzteko» duten mailaz ere aritu da Borda. Zura eta ura proiektuko liburuan, izan ere, idazle kopurua bat dator jorratu diren testu moten kopuruarekin; poesiak, narrazioak, saiakerak, idazle klasikoen pasarteen itzulpenak eta argazkiei laguntzen dien prosa literariozko atalak ditu liburuak, besteak beste. «Aniztasun testuala eta estetikoa izugarria da, beraz», adierazi du Bordak.\nHala Aquariumeko erakusketako nola liburuko orrialdeetako ezaugarririk esanguratsuenetako bat, Mugertzak azaldu gisa, kromatismoa da. Argazkilariaren aburuz, itsas portuetako egurrezko elementuak, sarritan, «polikromo edo koloreaniztunak» izan ohi dira; koloreek, era berean, «bizitasuna eta sakontasuna» ematen diote paisaiari; alegia, Mugertzak bere argazkiekin bilatu dituen kontzeptuak. Hortaz, «zuritasunetik eta azaletik ihes egiten duen lan» gisa bataiatu du Zura eta ura. Gainera, proiektuak asko du omenalditik; Mugertzak bere maisu Pedro Zarrabeitia ohoratu gura izan du, «bera ere, nolabait, obra honen funtsezko zatia baita».\nEtorkizunari so, bai egitasmoaren bultzatzaileak, bai sortzaileak eurak «itxaropentsu eta gogotsu» agertu dira. Erakusketa apirilaren 24ra arte egongo da zabalik, museoko ohiko ordutegiaren barruan. Liburua, ostera, Aquariumaren webgunean eta Itsas Museoarenean eros daiteke.


Arizkuneneako sabaia jendetza bildu zen, Baztandarren Biltzarrari sustengua emateko prest (argazkia: Juan Mari Ondikol).\nBaztandarren Biltzarrarentzat hil ala bizikotzat jo zuten abenduaren 29rako deitutako bilera eta baztandarrek erantzun bikaina eman diote, ospakizunari segida eman nahi diotela erakutsiz. 150 bat lagun bildu ziren Arizkunenea Kultur Etxeko sabaian eta ardurak hartzeko prest ere azaldu zen jendea.\nBaztandik ez ezik, kanpoko kultur eta folklore taldeek ere ospakizuna eta elkarteari babesa emateko prest azaldu dela aipatu zuen Maite Dendarieta batzordeko ordezkariak. Beraz, badirudi jendea ez dagoela Baztandarren Biltzarra desagertzen uzteko prest eta orai Baztanen herriz herri ibili nahi dute babes eta laguntza bila.\nBaztandarren Biltzarra elkartearentzat hausnarketa urtea izan da iazkoa. Duela hilabete batzuk aipatu zituzten zailtasunei bertze arazo potolo bat gehitu zitzaien urte amaieran: "Orain arte ginen kide kopuruarekin nahiko larri ibiltzen ginen besta aitzinerat ateratzeko; honekin ez aski, azken hilabeteetan kide kopurua jausi egin da. Hortaz eta egoera sakonki aztertuta, kide berriak sartzea ezinbertzekoa da", azaldu zuten abendu hasieran.\nKanal hauetan artxibatua: Baztandarren Biltzarra | Elizondo\nBaztandarren Biltzarra kanaletik interesatuko zaizu...